title: Komission täytäntöönpanoasetus (EU) 2019/1589, annettu 26 päivänä syyskuuta 2019, täytäntöönpanoasetuksen (EU) N:o 540/2011 muuttamisesta siltä osin kuin on kyse tehoaineiden amidosulfuroni, beta-syflutriini, bifenoksi, klorotoluroni, klofentetsiini, klomatsoni, sypermetriini, daminotsidi, deltametriini, dikamba, difenokonatsoli, diflubentsuroni, diflufenikaani, fenoksaproppi-P, fenpropidiini, fludioksonili, flufenaset, fostiatsaatti, indoksakarbi, lenasiili, MCPA, MCPB, nikosulfuroni, pikloraami, prosulfokarbi, pyriproksifeeni, tiofanaattimetyyli, triflusulfuroni ja tritosulfuroni hyväksynnän voimassaoloajan pidentämisestä (ETA:n kannalta merkityksellinen teksti.)

text:
                  27.9.2019

                  FI

                  Euroopan unionin virallinen lehti

                  L 248/24

         KOMISSION TÄYTÄNTÖÖNPANOASETUS (EU) 2019/1589,
         annettu 26 päivänä syyskuuta 2019,
         täytäntöönpanoasetuksen (EU) N:o 540/2011 muuttamisesta siltä osin kuin on kyse tehoaineiden amidosulfuroni, beta-syflutriini, bifenoksi, klorotoluroni, klofentetsiini, klomatsoni, sypermetriini, daminotsidi, deltametriini, dikamba, difenokonatsoli, diflubentsuroni, diflufenikaani, fenoksaproppi-P, fenpropidiini, fludioksonili, flufenaset, fostiatsaatti, indoksakarbi, lenasiili, MCPA, MCPB, nikosulfuroni, pikloraami, prosulfokarbi, pyriproksifeeni, tiofanaattimetyyli, triflusulfuroni ja tritosulfuroni hyväksynnän voimassaoloajan pidentämisestä
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1107/2009 (1) ja erityisesti sen 17 artiklan ensimmäisen kohdan,
         sekä katsoo seuraavaa:

                     (1)

                     Komission täytäntöönpanoasetuksen (EU) N:o 540/2011 (2) liitteessä olevassa A osassa esitetään tehoaineet, joita pidetään asetuksen (EY) N:o 1107/2009 nojalla hyväksyttyinä.

                     (2)

                     Tehoaineiden beta-syflutriini, klorotoluroni, klomatsoni, sypermetriini, daminotsidi, deltametriini, fludioksonili, flufenaset, fostiatsaatti, indoksakarbi, MCPA, MCPB, prosulfokarbi ja tiofanaattimetyyli hyväksynnän voimassaoloaikaa pidennettiin 31 päivään lokakuuta 2019 komission täytäntöönpanoasetuksella (EU) 2018/1262 (3).

                     (3)

                     Tehoaineen tritosulfuroni hyväksynnän voimassaoloaikaa pidennettiin 30 päivään marraskuuta 2019 komission täytäntöönpanoasetuksella (EU) 2018/1796 (4).

                     (4)

                     Tehoaineiden amidosulfuroni, bifenoksi, klofentetsiini, dikamba, difenokonatsoli, diflubentsuroni, diflufenikaani, fenoksaproppi-P, fenpropidiini, lenasiili, nikosulfuroni, pikloraami ja pyriproksifeeni hyväksynnän voimassaoloaikaa pidennettiin 31 päivään joulukuuta 2019 täytäntöönpanoasetuksella (EU) 2018/1796.

                     (5)

                     Tehoaineen triflusulfuroni hyväksynnän voimassaoloaika päättyy 31 päivänä joulukuuta 2019.

                     (6)

                     Komission täytäntöönpanoasetuksen (EU) N:o 844/2012 (5) mukaisesti esitettiin hakemukset kyseisten tehoaineiden hyväksynnän uusimiseksi.

                     (7)

                     Koska kyseisten aineiden arviointi on viivästynyt hakijoista riippumattomista syistä, kyseisten tehoaineiden hyväksyntien voimassaolo todennäköisesti päättyy ennen kuin on tehty päätös niiden uusimisesta. Niiden hyväksynnän voimassaoloaikoja on siksi tarpeen pidentää.

                     (8)

                     Ottaen huomioon asetuksen (EY) N:o 1107/2009 17 artiklan ensimmäisen kohdan tarkoituksen komissio vahvistaa niissä tapauksissa, joissa komissio antaa asetuksen, jossa säädetään, että tämän asetuksen liitteessä tarkoitetun tehoaineen hyväksyntää ei uusita, koska hyväksymisperusteet eivät täyty, voimassaolon päättymispäiväksi saman päivän, joka oli voimassa ennen tätä asetusta, tai tehoaineen hyväksynnän uusimatta jättämisestä annetun asetuksen voimaantulopäivän, sen mukaan kumpi päivämäärä on myöhäisempi. Silloin kun komissio antaa asetuksen, jossa säädetään tämän asetuksen liitteessä tarkoitetun tehoaineen hyväksynnän uusimisesta, se pyrkii vahvistamaan tapauksen mukaan aikaisimman mahdollisen soveltamispäivän.

                     (9)

                     Sen vuoksi täytäntöönpanoasetusta (EU) N:o 540/2011 olisi muutettava.

                     (10)

                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Muutetaan täytäntöönpanoasetuksen (EU) N:o 540/2011 liite tämän asetuksen liitteen mukaisesti.

            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 26 päivänä syyskuuta 2019.

                  Komission puolesta

                  Puheenjohtaja

               Jean-Claude JUNCKER

            (1)  EUVL L 309, 24.11.2009, s. 1.

            (2)  Komission täytäntöönpanoasetus (EU) N:o 540/2011, annettu 25 päivänä toukokuuta 2011, Euroopan parlamentin ja neuvoston asetuksen (EY) N:o 1107/2009 täytäntöönpanosta hyväksyttyjen tehoaineiden luettelon osalta (EUVL L 153, 11.6.2011, s. 1).

            (3)  Komission täytäntöönpanoasetus (EU) 2018/1262, annettu 20 päivänä syyskuuta 2018, täytäntöönpanoasetuksen (EU) N:o 540/2011 muuttamisesta siltä osin kuin on kyse tehoaineiden 1-metyylisyklopropeeni, beta-syflutriini, klorotaloniili, klorotoluroni, klomatsoni, sypermetriini, daminotsidi, deltametriini, dimetenamidi-p, diuroni, fludioksonili, flufenaset, flurtamoni, fostiatsaatti, indoksakarbi, MCPA, MCPB, prosulfokarbi, tiofanaattimetyyli ja tribenuroni hyväksynnän voimassaoloajan pidentämisestä (EUVL L 238, 21.9.2018, s. 62).

            (4)  Komission täytäntöönpanoasetus (EU) 2018/1796, annettu 20 päivänä marraskuuta 2018, täytäntöönpanoasetuksen (EU) N:o 540/2011 muuttamisesta siltä osin kuin on kyse tehoaineiden amidosulfuroni, bifenoksi, klooripyrifossi, klooripyrifossimetyyli, klofentetsiini, dikamba, difenokonatsoli, diflubentsuroni, diflufenikaani, dimoksistrobiini, fenoksaproppi-P, fenpropidiini, lenasiili, mankotsebi, mekoproppi-P, metirami, nikosulfuroni, oksamyyli, pikloraami, pyraklostrobiini, pyriproksifeeni ja tritosulfuroni hyväksynnän voimassaoloajan pidentämisestä (EUVL L 294, 21.11.2018, s. 15).

            (5)  Komission täytäntöönpanoasetus (EU) N:o 844/2012, annettu 18 päivänä syyskuuta 2012, säännösten vahvistamisesta tehoaineiden uusimismenettelyn täytäntöönpanemiseksi kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti (EUVL L 252, 19.9.2012, s. 26).

            LIITE
            Muutetaan täytäntöönpanoasetuksen (EU) N:o 540/2011 liitteessä oleva A osa seuraavasti:

                        1)

                        korvataan deltametriiniä koskevan 40 kohdan kuudennessa sarakkeessa ”Hyväksynnän päättymispäivä” oleva päivämäärä päivämäärällä ”31. lokakuuta 2020”;

                        2)

                        korvataan beta-syflutriinia koskevan 48 kohdan kuudennessa sarakkeessa ”Hyväksynnän päättymispäivä” oleva päivämäärä päivämäärällä ”31. lokakuuta 2020”;

                        3)

                        korvataan flufenasetia koskevan 65 kohdan kuudennessa sarakkeessa ”Hyväksynnän päättymispäivä” oleva päivämäärä päivämäärällä ”31. lokakuuta 2020”;

                        4)

                        korvataan fostiatsaattia koskevan 69 kohdan kuudennessa sarakkeessa ”Hyväksynnän päättymispäivä” oleva päivämäärä päivämäärällä ”31. lokakuuta 2020”;

                        5)

                        korvataan klorotoluronia koskevan 102 kohdan kuudennessa sarakkeessa ”Hyväksynnän päättymispäivä” oleva päivämäärä päivämäärällä ”31. lokakuuta 2020”;

                        6)

                        korvataan sypermetriiniä koskevan 103 kohdan kuudennessa sarakkeessa ”Hyväksynnän päättymispäivä” oleva päivämäärä päivämäärällä ”31. lokakuuta 2020”;

                        7)

                        korvataan daminotsidia koskevan 104 kohdan kuudennessa sarakkeessa ”Hyväksynnän päättymispäivä” oleva päivämäärä päivämäärällä ”31. lokakuuta 2020”;

                        8)

                        korvataan tiofanaattimetyyliä koskevan 105 kohdan kuudennessa sarakkeessa ”Hyväksynnän päättymispäivä” oleva päivämäärä päivämäärällä ”31. lokakuuta 2020”;

                        9)

                        korvataan MCPA:ta koskevan 107 kohdan kuudennessa sarakkeessa ”Hyväksynnän päättymispäivä” oleva päivämäärä päivämäärällä ”31. lokakuuta 2020”;

                        10)

                        korvataan MCPB:tä koskevan 108 kohdan kuudennessa sarakkeessa ”Hyväksynnän päättymispäivä” oleva päivämäärä päivämäärällä ”31. lokakuuta 2020”;

                        11)

                        korvataan indoksakarbia koskevan 119 kohdan kuudennessa sarakkeessa ”Hyväksynnän päättymispäivä” oleva päivämäärä päivämäärällä ”31. lokakuuta 2020”;

                        12)

                        korvataan prosulfokarbia koskevan 160 kohdan kuudennessa sarakkeessa ”Hyväksynnän päättymispäivä” oleva päivämäärä päivämäärällä ”31. lokakuuta 2020”;

                        13)

                        korvataan fludioksonilia koskevan 161 kohdan kuudennessa sarakkeessa ”Hyväksynnän päättymispäivä” oleva päivämäärä päivämäärällä ”31. lokakuuta 2020”;

                        14)

                        korvataan klomatsonia koskevan 162 kohdan kuudennessa sarakkeessa ”Hyväksynnän päättymispäivä” oleva päivämäärä päivämäärällä ”31. lokakuuta 2020”;

                        15)

                        korvataan amidosulfuronia koskevan 169 kohdan kuudennessa sarakkeessa ”Hyväksynnän päättymispäivä” oleva päivämäärä päivämäärällä ”31. joulukuuta 2020”;

                        16)

                        korvataan nikosulfuronia koskevan 170 kohdan kuudennessa sarakkeessa ”Hyväksynnän päättymispäivä” oleva päivämäärä päivämäärällä ”31. joulukuuta 2020”;

                        17)

                        korvataan klofentetsiinia koskevan 171 kohdan kuudennessa sarakkeessa ”Hyväksynnän päättymispäivä” oleva päivämäärä päivämäärällä ”31. joulukuuta 2020”;

                        18)

                        korvataan dikambaa koskevan 172 kohdan kuudennessa sarakkeessa ”Hyväksynnän päättymispäivä” oleva päivämäärä päivämäärällä ”31. joulukuuta 2020”;

                        19)

                        korvataan difenokonatsolia koskevan 173 kohdan kuudennessa sarakkeessa ”Hyväksynnän päättymispäivä” oleva päivämäärä päivämäärällä ”31. joulukuuta 2020”;

                        20)

                        korvataan diflubentsuronia koskevan 174 kohdan kuudennessa sarakkeessa ”Hyväksynnän päättymispäivä” oleva päivämäärä päivämäärällä ”31. joulukuuta 2020”;

                        21)

                        korvataan lenasiilia koskevan 176 kohdan kuudennessa sarakkeessa ”Hyväksynnän päättymispäivä” oleva päivämäärä päivämäärällä ”31. joulukuuta 2020”;

                        22)

                        korvataan pikloraamia koskevan 178 kohdan kuudennessa sarakkeessa ”Hyväksynnän päättymispäivä” oleva päivämäärä päivämäärällä ”31. joulukuuta 2020”;

                        23)

                        korvataan pyriproksifeenia koskevan 179 kohdan kuudennessa sarakkeessa ”Hyväksynnän päättymispäivä” oleva päivämäärä päivämäärällä ”31. joulukuuta 2020”;

                        24)

                        korvataan bifenoksia koskevan 180 kohdan kuudennessa sarakkeessa ”Hyväksynnän päättymispäivä” oleva päivämäärä päivämäärällä ”31. joulukuuta 2020”;

                        25)

                        korvataan diflufenikaania koskevan 181 kohdan kuudennessa sarakkeessa ”Hyväksynnän päättymispäivä” oleva päivämäärä päivämäärällä ”31. joulukuuta 2020”;

                        26)

                        korvataan fenoksaproppi-P:tä koskevan 182 kohdan kuudennessa sarakkeessa ”Hyväksynnän päättymispäivä” oleva päivämäärä päivämäärällä ”31. joulukuuta 2020”;

                        27)

                        korvataan fenpropidiinia koskevan 183 kohdan kuudennessa sarakkeessa ”Hyväksynnän päättymispäivä” oleva päivämäärä päivämäärällä ”31. joulukuuta 2020”;

                        28)

                        korvataan tritosulfuronia koskevan 186 kohdan kuudennessa sarakkeessa ”Hyväksynnän päättymispäivä” oleva päivämäärä päivämäärällä ”30. marraskuuta 2020”;

                        29)

                        korvataan triflusulfuronia koskevan 289 kohdan kuudennessa sarakkeessa ”Hyväksynnän päättymispäivä” oleva päivämäärä päivämäärällä ”31. joulukuuta 2020”.


title: Komission täytäntöönpanoasetus (EU) 2018/1292, annettu 25 päivänä syyskuuta 2018, syfenotriinin hyväksymisestä vanhana tehoaineena käytettäväksi valmisteryhmään 18 kuuluvissa biosidivalmisteissa (ETA:n kannalta merkityksellinen teksti.)

text:
                  26.9.2018

                  FI

                  Euroopan unionin virallinen lehti

                  L 241/11

         KOMISSION TÄYTÄNTÖÖNPANOASETUS (EU) 2018/1292,
         annettu 25 päivänä syyskuuta 2018,
         syfenotriinin hyväksymisestä vanhana tehoaineena käytettäväksi valmisteryhmään 18 kuuluvissa biosidivalmisteissa
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon biosidivalmisteiden asettamisesta saataville markkinoilla ja niiden käytöstä 22 päivänä toukokuuta 2012 annetun Euroopan parlamentin ja neuvoston asetuksen (EU) N:o 528/2012 (1) ja erityisesti sen 89 artiklan 1 kohdan kolmannen alakohdan,
         sekä katsoo seuraavaa:

                     (1)

                     Komission delegoidussa asetuksessa (EU) N:o 1062/2014 (2) vahvistetaan niiden vanhojen tehoaineiden luettelo, jotka on arvioitava sen selvittämiseksi, voidaanko niiden käyttö biosidivalmisteissa hyväksyä. Luetteloon kuuluu syfenotriini.

                     (2)

                     Syfenotriini on arvioitu käytettäväksi biosidivalmisteissa, jotka kuuluvat Euroopan parlamentin ja neuvoston direktiivin 98/8/EY (3) liitteessä V kuvattuun tuotetyyppiin 18 ”Hyönteis- ja punkkimyrkyt sekä muiden niveljalkaisten torjuntaan käytettävät tuotteet”, joka vastaa asetuksen (EU) N:o 528/2012 liitteessä V kuvattua valmisteryhmää 18.

                     (3)

                     Kreikka nimettiin esitteleväksi jäsenvaltioksi, ja sen arvioinnista vastaava toimivaltainen viranomainen toimitti arviointikertomuksen sekä suosituksensa 11 päivänä huhtikuuta 2013.

                     (4)

                     Biosidivalmistekomitea valmisteli 14 päivänä joulukuuta 2017 Euroopan kemikaaliviraston lausunnon (4) delegoidun asetuksen (EU) N:o 1062/2014 7 artiklan 2 kohdan mukaisesti ottaen huomioon arvioinnista vastaavan toimivaltaisen viranomaisen päätelmät.

                     (5)

                     Asetuksen (EU) N:o 528/2012 90 artiklan 2 kohdasta voidaan johtaa, että aineet, joiden osalta jäsenvaltioiden arviointi on saatettu päätökseen viimeistään 1 päivänä syyskuuta 2013, olisi arvioitava ottaen huomioon direktiivin 98/8/EY 5 artiklassa säädetyt edellytykset. Euroopan kemikaaliviraston lausunnon mukaan syfenotriiniä sisältävien valmisteryhmään 18 kuuluvien biosidivalmisteiden voidaan olettaa täyttävän direktiivin 98/8/EY 5 artiklan vaatimukset edellyttäen, että niiden käyttöä koskevia tiettyjä spesifikaatioita ja edellytyksiä noudatetaan.

                     (6)

                     Siksi on aiheellista hyväksyä syfenotriinin käyttö valmisteryhmän 18 biosidivalmisteissa edellyttäen, että tiettyjä spesifikaatioita ja edellytyksiä noudatetaan.

                     (7)

                     Euroopan kemikaaliviraston lausunnossa todetaan, että syfenotriini täyttää hitaasti hajoavan (P) ja myrkyllisen (T) aineen kriteerit Euroopan parlamentin ja neuvoston asetuksen (EY) N:o 1907/2006 (5) liitteen XIII mukaisesti.

                     (8)

                     Syfenotriini täyttää asetuksen (EU) N:o 528/2012 10 artiklan 1 kohdan d alakohdassa vahvistetut edellytykset asetuksen (EU) N:o 528/2012 soveltamiseksi ja olisi näin ollen katsottava korvattavaksi tehoaineeksi. Vastaanottavan toimivaltaisen viranomaisen tai, jos kyseessä on unionin lupaa koskevan hakemuksen arviointi, arvioinnista vastaavan toimivaltaisen viranomaisen olisi tehtävä vertaileva arviointi osana syfenotriiniä sisältävän biosidivalmisteen lupaa tai luvan uusimista koskevan hakemuksen arviointia.

                     (9)

                     Koska asetuksen (EU) N:o 528/2012 90 artiklan 2 kohdasta voidaan johtaa, että aineet, joiden osalta jäsenvaltioiden arviointi on saatettu päätökseen viimeistään 1 päivänä syyskuuta 2013, olisi hyväksyttävä direktiiviä 98/8/EY noudattaen, hyväksynnän voimassaoloajan olisi oltava 10 vuotta mainitulla direktiivillä käyttöön otetun käytännön mukaisesti.

                     (10)

                     Kohtuullinen määräaika on tarpeen ennen tehoaineen hyväksymistä, jotta asianomaiset osapuolet voivat tarvittavalla tavalla valmistautua uusiin vaatimuksiin.

                     (11)

                     Tässä asetuksessa säädetyt toimenpiteet ovat pysyvän biosidivalmistekomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Hyväksytään syfenotriini käytettäväksi tehoaineena valmisteryhmään 18 kuuluvissa biosidivalmisteissa siten, että sovelletaan liitteessä vahvistettuja spesifikaatioita ja edellytyksiä.

            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 25 päivänä syyskuuta 2018.

                  Komission puolesta

                  Puheenjohtaja

               Jean-Claude JUNCKER

            (1)  EUVL L 167, 27.6.2012, s. 1.

            (2)  Komission delegoitu asetus (EU) N:o 1062/2014, annettu 4 päivänä elokuuta 2014, Euroopan parlamentin ja neuvoston asetuksessa (EU) N:o 528/2012 tarkoitetusta kaikkien biosidivalmisteissa käytettyjen vanhojen tehoaineiden järjestelmällistä arviointia koskevasta työohjelmasta (EUVL L 294, 10.10.2014, s. 1).

            (3)  Euroopan parlamentin ja neuvoston direktiivi 98/8/EY, annettu 16 päivänä helmikuuta 1998, biosidituotteiden markkinoille saattamisesta (EYVL L 123, 24.4.1998, s. 1).

            (4)  Biocidal Products Committee (BPC) Opinion on the application for approval of the active substance Cyphenothrin, Product type: 18, ECHA/BPC/183/2017, annettu 14. joulukuuta 2017.

            (5)  Euroopan parlamentin ja neuvoston asetus (EY) N:o 1907/2006, annettu 18 päivänä joulukuuta 2006, kemikaalien rekisteröinnistä, arvioinnista, lupamenettelyistä ja rajoituksista (REACH), Euroopan kemikaaliviraston perustamisesta, direktiivin 1999/45/EY muuttamisesta sekä neuvoston asetuksen (ETY) N:o 793/93, komission asetuksen (EY) N:o 1488/94, neuvoston direktiivin 76/769/ETY ja komission direktiivien 91/155/ETY, 93/67/ETY, 93/105/EY ja 2000/21/EY kumoamisesta (EUVL L 396, 30.12.2006, s. 1).

            LIITE

                        Nimi

                        IUPAC-nimi
                        Tunnistenumero

                        Tehoaineen vähimmäispuhtausaste (1)

                        Hyväksymispäivä

                        Hyväksymisen päättymispäivä

                        Valmisteryhmä

                        Erityisedellytykset

                        Syfenotriini

                        IUPAC-nimi:
                        (RS)-α-syaani-3-fenoksibentsyyli (1RS,3RS;1RS,3SR)-2,2-dimetyyli-3-(2-metyyliprop-1-enyyli)syklopropaanikarboksylaatti
                        EY-numero: 254-484-5
                        CAS-numero: 39515-40-7

                        92 % w/w (kaikki isomeerit)

                        1. helmikuuta 2020

                        31. tammikuuta 2030

                        18

                        Syfenotriini on korvattava tehoaine asetuksen (EU) N:o 528/2012 10 artiklan 1 kohdan d alakohdan mukaisesti.
                        Biosidivalmisteiden lupien on täytettävä seuraavat edellytykset:

                                    1)

                                    Valmisteen arvioinnissa on kiinnitettävä erityistä huomiota altistumiseen, riskeihin ja tehoon, jotka liittyvät lupahakemuksen kattamiin käyttötarkoituksiin mutta joita ei ole käsitelty tehoaineen riskinarvioinnissa unionin tasolla.

                                    2)

                                    Arvioiduissa käytöissä todettujen riskien vuoksi valmisteen arvioinnissa on kiinnitettävä erityistä huomiota seuraaviin:

                                                a)

                                                ammattikäyttäjät;

                                                b)

                                                taaperot;

                                                c)

                                                pintavesi, sedimentti, maaperä ja pohjavesi sisätiloissa tapahtuneen pintojen käsittelyn jälkeen;

                                                d)

                                                lieroja syövät nisäkkäät ja kaloja syövät nisäkkäät sisätiloissa tapahtuneen pintojen käsittelyn jälkeisen sekundaarisen myrkytysriskin vuoksi.

                                    3)

                                    Niiden valmisteiden osalta, joista voi jäädä jäämiä elintarvikkeisiin tai rehuihin, on tarkistettava, onko tarpeen asettaa uudet jäämien enimmäismäärät tai muuttaa voimassa olevia jäämien enimmäismääriä Euroopan parlamentin ja neuvoston asetuksen (EY) N:o 470/2009 (2) tai Euroopan parlamentin ja neuvoston asetuksen (EY) N:o 396/2005 (3) mukaisesti, ja toteutettava kaikki asianmukaiset riskinhallintatoimenpiteet sen varmistamiseksi, etteivät sovellettavat jäämien enimmäismäärät ylity.

               (1)  Tässä sarakkeessa ilmoitettu puhtaus on arvioidun tehoaineen vähimmäispuhtausaste. Markkinoille saatetussa valmisteessa olevan tehoaineen puhtausaste voi poiketa vähimmäispuhtausasteesta, jos sen on todettu teknisesti vastaavan arvioitua tehoainetta.

               (2)  Euroopan parlamentin ja neuvoston asetus (EY) N:o 470/2009, annettu 6 päivänä toukokuuta 2009, yhteisön menettelyistä farmakologisesti vaikuttavien aineiden jäämien enimmäismäärien vahvistamiseksi eläimistä saatavissa elintarvikkeissa, neuvoston asetuksen (ETY) N:o 2377/90 kumoamisesta sekä Euroopan parlamentin ja neuvoston direktiivin 2001/82/EY ja Euroopan parlamentin ja neuvoston asetuksen (EY) N:o 726/2004 muuttamisesta (EUVL L 152, 16.6.2009, s. 11).

               (3)  Euroopan parlamentin ja neuvoston asetus (EY) N:o 396/2005, annettu 23 päivänä helmikuuta 2005, torjunta-ainejäämien enimmäismääristä kasvi- ja eläinperäisissä elintarvikkeissa ja rehuissa tai niiden pinnalla sekä neuvoston direktiivin 91/414/ETY muuttamisesta (EUVL L 70, 16.3.2005, s. 1).


title: Komission täytäntöönpanoasetus (EU) 2018/1501, annettu 9 päivänä lokakuuta 2018, tehoaineen pymetrotsiini hyväksynnän uusimatta jättämisestä kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti ja komission täytäntöönpanoasetuksen (EU) N:o 540/2011 muuttamisesta (ETA:n kannalta merkityksellinen teksti.)

text:
                  10.10.2018

                  FI

                  Euroopan unionin virallinen lehti

                  L 254/4

         KOMISSION TÄYTÄNTÖÖNPANOASETUS (EU) 2018/1501,
         annettu 9 päivänä lokakuuta 2018,
         tehoaineen pymetrotsiini hyväksynnän uusimatta jättämisestä kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti ja komission täytäntöönpanoasetuksen (EU) N:o 540/2011 muuttamisesta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1107/2009 (1) ja erityisesti sen 20 artiklan 1 kohdan ja 78 artiklan 2 kohdan,
         sekä katsoo seuraavaa:

                     (1)

                     Komission direktiivillä 2001/87/EY (2) sisällytettiin pymetrotsiini tehoaineena neuvoston direktiivin 91/414/ETY (3) liitteeseen I.

                     (2)

                     Direktiivin 91/414/ETY liitteessä I olevia tehoaineita pidetään asetuksen (EY) N:o 1107/2009 mukaisesti hyväksyttyinä, ja ne luetellaan komission täytäntöönpanoasetuksen (EU) N:o 540/2011 (4) liitteessä olevassa A osassa.

                     (3)

                     Tehoaineen pymetrotsiini hyväksyntä, sellaisena kuin se on esitettynä täytäntöönpanoasetuksen (EU) N:o 540/2011 liitteessä olevassa A osassa, päättyy 30 päivänä kesäkuuta 2019.

                     (4)

                     Hakemus, jossa pyydettiin uusimaan pymetrotsiinin hyväksyntä, jätettiin komission asetuksen (EU) N:o 1141/2010 (5) 4 artiklan mukaisesti kyseisessä artiklassa säädetyssä määräajassa.

                     (5)

                     Hakija on toimittanut asetuksen (EU) N:o 1141/2010 9 artiklassa vaaditut täydentävät asiakirja-aineistot. Esittelevä jäsenvaltio totesi hakemuksen täydelliseksi.

                     (6)

                     Esittelevä jäsenvaltio laati rinnakkaisesittelijänä toimivaa jäsenvaltiota kuullen uusimista koskevan arviointikertomuksen ja toimitti sen Euroopan elintarviketurvallisuusviranomaiselle, jäljempänä ’elintarviketurvallisuusviranomainen’, ja komissiolle 28 päivänä kesäkuuta 2013.

                     (7)

                     Elintarviketurvallisuusviranomainen toimitti uusimista koskevan arviointikertomuksen hakijalle ja jäsenvaltioille kommentoitavaksi ja niiltä saamansa huomautukset edelleen komissiolle. Lisäksi elintarviketurvallisuusviranomainen asetti täydentävän asiakirja-aineiston tiivistelmän julkisesti saataville.

                     (8)

                     Elintarviketurvallisuusviranomainen ilmoitti 28 päivänä elokuuta 2014 komissiolle päätelmänsä (6) siitä, voidaanko pymetrotsiinin olettaa täyttävän asetuksen (EY) N:o 1107/2009 4 artiklassa säädetyt hyväksymiskriteerit. Elintarviketurvallisuusviranomainen totesi, että on erittäin todennäköistä, että arvioidut edustavat käyttötarkoitukset johtavat pohjaveden kautta tapahtuvaan altistumiseen toksikologisesti merkitykselliselle metaboliitille CGA371075 siten, että juomavedelle asetettu parametriraja 0,1 μg/l ylittyy kaikissa olennaisissa pohjavesiskenaarioissa. Elintarviketurvallisuusviranomainen totesi lisäksi, että useiden muiden toksikologisesti merkityksellisten pymetrotsiinin metaboliittien osalta ennustetaan myös, että 0,1 μg/l ylittyy joissain tai kaikissa olennaisissa pohjavesiskenaarioissa arvioitujen edustavien käyttötarkoitusten osalta. Se totesi myös, että riskinarviointia koskevaan jäämän määritelmään sisältyvien metaboliittien toksikologista profiilia ei voitu vahvistaa ja että arviointia, joka koskee vesieliöihin kohdistuvaa riskiä metaboliitille M3MF altistumisesta, ei voitu saattaa päätökseen kaikkien tarkasteltujen edustavien käyttötarkoitusten osalta asiakirja-aineistossa olevien tietojen pohjalta.

                     (9)

                     Lisäksi elintarviketurvallisuusviranomainen totesi, että pymetrotsiini aiheutti haitallisia vaikutuksia umpirauhasiin eri lajeilla ja aikajanoilla. Elintarviketurvallisuusviranomainen ei kuitenkaan voinut saattaa päätökseen pymetrotsiinin mahdollisten hormonitoimintaa häiritsevien ominaisuuksien tieteellistä arviointia asiakirja-aineistossa olevien tietojen pohjalta.

                     (10)

                     Komissio pyysi hakijaa esittämään huomautuksensa elintarviketurvallisuusviranomaisen päätelmästä ja asetuksen (EU) N:o 1141/2010 17 artiklan 1 kohdan mukaisesti tarkastelukertomusluonnoksesta. Hakija toimitti huomautuksensa, ja ne on tutkittu huolellisesti.

                     (11)

                     Hakijan esittämistä perusteluista huolimatta ainetta koskevia huolenaiheita ei voitu poistaa.

                     (12)

                     Näin ollen ei ole vahvistettu vähintään yhden kasvinsuojeluaineen yhden tai useamman edustavan käyttötarkoituksen osalta, että asetuksen (EY) N:o 1107/2009 4 artiklassa säädetyt hyväksymiskriteerit täyttyvät. Sen vuoksi on aiheellista olla uusimatta tehoaineen pymetrotsiini hyväksyntää kyseisen asetuksen 20 artiklan 1 kohdan b alakohdan mukaisesti.

                     (13)

                     Sen vuoksi täytäntöönpanoasetusta (EU) N:o 540/2011 olisi muutettava,

                     (14)

                     Jäsenvaltioille olisi annettava riittävästi aikaa pymetrotsiinia sisältävien kasvinsuojeluaineiden lupien peruuttamiseen.

                     (15)

                     Jos jäsenvaltiot myöntävät pymetrotsiinia sisältävien kasvinsuojeluaineiden osalta siirtymäajan asetuksen (EY) N:o 1107/2009 46 artiklan mukaisesti, kyseisen siirtymäajan olisi päätyttävä viimeistään 30 päivänä tammikuuta 2020.

                     (16)

                     Pymetrotsiinin hyväksynnän voimassaoloaikaa pidennettiin 30 päivään kesäkuuta 2019 komission täytäntöönpanoasetuksella (EU) 2018/917 (7), jotta uusimisprosessi voitaisiin saattaa päätökseen ennen kyseisen aineen hyväksynnän voimassaolon päättymistä. Koska kuitenkin asiassa tehdään päätös ennen voimassaolon myöhennettyä päättymispäivää, tätä asetusta olisi sovellettava mahdollisimman pian.

                     (17)

                     Tämä asetus ei estä pymetrotsiinin hyväksymistä koskevan uuden hakemuksen toimittamista asetuksen (EY) N:o 1107/2009 7 artiklan nojalla.

                     (18)

                     Pysyvä kasvi-, eläin-, elintarvike- ja rehukomitea ei ole antanut lausuntoa puheenjohtajansa asettamassa määräajassa. Täytäntöönpanosäädös katsottiin tarpeelliseksi, ja puheenjohtaja toimitti täytäntöönpanosäädöksen luonnoksen muutoksenhakukomitean käsiteltäväksi. Muutoksenhakukomitea ei antanut lausuntoa,

               ON HYVÄKSYNYT TÄMÄN ASETUKSEN:

            1 artikla
            Tehoaineen hyväksynnän uusimatta jättäminen
            Tehoaineen pymetrotsiini hyväksyntää ei uusita.

            2 artikla
            Täytäntöönpanoasetuksen (EU) N:o 540/2011 muuttaminen
            Poistetaan täytäntöönpanoasetuksen (EU) N:o 540/2011 liitteessä olevasta A osasta pymetrotsiinia koskeva rivi 23.

            3 artikla
            Siirtymätoimenpiteet
            Jäsenvaltioiden on peruutettava pymetrotsiinia tehoaineena sisältävien kasvinsuojeluaineiden hyväksynnät viimeistään 30 päivänä huhtikuuta 2019.

            4 artikla
            Siirtymäaika
            Jäsenvaltioiden asetuksen (EY) N:o 1107/2009 46 artiklan mukaisesti mahdollisesti myöntämän siirtymäajan on oltava mahdollisimman lyhyt, ja sen on päätyttävä viimeistään 30 päivänä tammikuuta 2020.

            5 artikla
            Voimaantulo
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 9 päivänä lokakuuta 2018.

                  Komission puolesta

                  Puheenjohtaja

               Jean-Claude JUNCKER

            (1)  EUVL L 309, 24.11.2009, s. 1.

            (2)  Komission direktiivi 2001/87/EY, annettu 12 päivänä lokakuuta 2001, kasvinsuojeluaineiden markkinoille saattamisesta annetun neuvoston direktiivin 91/414/ETY liitteen I muuttamisesta tehoaineiden asibentsolaari-s-metyyli, syklanilidi, rautafosfaatti, pymetrotsiini ja pyraflufeenietyyli sisällyttämiseksi siihen (EYVL L 276, 19.10.2001, s. 17).

            (3)  Neuvoston direktiivi 91/414/ETY, annettu 15 päivänä heinäkuuta 1991, kasvinsuojeluaineiden markkinoille saattamisesta (EYVL L 230, 19.8.1991, s. 1).

            (4)  Komission täytäntöönpanoasetus (EU) N:o 540/2011, annettu 25 päivänä toukokuuta 2011, Euroopan parlamentin ja neuvoston asetuksen (EY) N:o 1107/2009 täytäntöönpanosta hyväksyttyjen tehoaineiden luettelon osalta (EUVL L 153, 11.6.2011, s. 1).

            (5)  Komission asetus (EU) N:o 1141/2010, annettu 7 päivänä joulukuuta 2010, tehoaineiden toisen ryhmän neuvoston direktiivin 91/414/ETY liitteeseen I sisällyttämisen uusimista koskevan menettelyn vahvistamisesta ja kyseisiä aineita koskevan luettelon laatimisesta (EUVL L 322, 8.12.2010, s. 10).

            (6)  EFSA (Euroopan elintarviketurvallisuusviranomainen), 2014. Conclusion on the peer review of the pesticide risk assessment of the active substance pymetrozine. EFSA Journal 2014;12(9):3817, 102 pp. doi:10.2903/j.efsa.2014.3817.

            (7)  Komission täytäntöönpanoasetus (EU) 2018/917, annettu 27 päivänä kesäkuuta 2018, täytäntöönpanoasetuksen (EU) N:o 540/2011 muuttamisesta siltä osin kuin kyse on tehoaineiden alfa-sypermetriini, beflubutamidi, benalaksyyli, bentiavalikarbi, bifenatsaatti, boskalidi, bromoksyniili, kaptaani, karvoni, klooriprofaami, syatsofamidi, desmedifami, dimetoaatti, dimetomorfi, dikvatti, etefoni, etoprofossi, etoksatsoli, famoksadoni, fenamidoni, fenamifossi, flumioksatsiini, fluoksastrobiini, folpetti, foramsulfuroni, formetanaatti, Gliocladium catenulatum kanta: J1446, isoksaflutoli, metalaksyyli-M, metiokarbi, metoksifenotsidi, metributsiini, milbemektiini, oksasulfuroni, Paecilomyces lilacinus kanta: 251, fenmedifaami, fosmetti, pirimifossi-metyyli, propamokarbi, protiokonatsoli, pymetrotsiini ja S-metolaklori hyväksynnän voimassaoloajan pidentämisestä (EUVL L 163, 28.6.2018, s. 13).


title: Komission täytäntöönpanoasetus (EU) 2018/1559, annettu 17 päivänä lokakuuta 2018, roomankuminasta (Cuminum cyminum L.) saadun tinktuuran hyväksymisestä kaikkien eläinlajien rehun lisäaineena (ETA:n kannalta merkityksellinen teksti.)

text:
                  18.10.2018

                  FI

                  Euroopan unionin virallinen lehti

                  L 261/16

         KOMISSION TÄYTÄNTÖÖNPANOASETUS (EU) 2018/1559,
         annettu 17 päivänä lokakuuta 2018,
         roomankuminasta (Cuminum cyminum L.) saadun tinktuuran hyväksymisestä kaikkien eläinlajien rehun lisäaineena
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan,
         sekä katsoo seuraavaa:

                     (1)

                     Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä.

                     (2)

                     Asetuksen (EY) N:o 1831/2003 7 artiklan mukaisesti toimitettiin hakemus, joka koskee roomankuminasta (Cuminum cyminum L.) saadun tinktuuran hyväksymistä kaikkien eläinlajien rehun lisäaineena. Hakemuksen mukana toimitettiin asetuksen (EY) N:o 1831/2003 7 artiklan 3 kohdan mukaisesti vaadittavat tiedot ja asiakirjat. Hakija pyysi, että lisäaine luokiteltaisiin lisäaineluokkaan ”sensoriset lisäaineet”.

                     (3)

                     Euroopan elintarviketurvallisuusviranomainen, jäljempänä ‘elintarviketurvallisuusviranomainen’, totesi 17 päivänä huhtikuuta 2018 antamassaan lausunnossa (2), että roomankuminasta (Cuminum cyminum L.) saadulla tinktuuralla ei ehdotettujen käyttöedellytysten mukaisesti käytettyinä ole haitallisia vaikutuksia eläinten terveyteen, ihmisten terveyteen eikä ympäristöön. Elintarviketurvallisuusviranomainen päätteli, että koska roomankuminansiemeniä käytetään yleisesti elintarvikkeissa aromiaineina ja koska niiden funktio rehussa on olennaisilta osin sama kuin elintarvikkeissa, niiden tehoa ei tarvitse osoittaa muulla tavoin. Sen vuoksi tämä päätelmä voidaan ekstrapoloida koskemaan rehua. Lisäaineen turvallisuudesta käyttäjille elintarviketurvallisuusviranomainen totesi, että ihon/silmien ärsytystä ei voida sulkea pois. Lisäksi lisäaine sisältää erilaisia yhdisteitä, joiden tiedetään aiheuttavan allergisia reaktioita herkille henkilöille. Herkistymistä saattaa siis esiintyä. Näin ollen olisi toteutettava asianmukaisia suojatoimenpiteitä.

                     (4)

                     Elintarviketurvallisuusviranomainen ei katso erityisten markkinoille saattamisen jälkeistä seurantaa koskevien vaatimusten olevan tarpeen. Se myös vahvisti asetuksella (EY) N:o 1831/2003 perustetun vertailulaboratorion toimittaman raportin analyysimenetelmästä, jolla rehun lisäaine määritetään rehusta.

                     (5)

                     Lisäaineen arviointi osoittaa, että asetuksen (EY) N:o 1831/2003 5 artiklassa säädetyt hyväksymisen edellytykset täyttyvät. Sen vuoksi lisäaineen käyttö tämän asetuksen liitteessä kuvatulla tavalla olisi hyväksyttävä.

                     (6)

                     Hakija ehdotti elintarviketurvallisuusviranomaiselle tiettyjä asianomaisten aineiden käyttötasoja. Tarkasteltuaan ehdotusta elintarviketurvallisuusviranomainen katsoi, että tietyt käyttötasot ovat turvallisia. Tehoaineen suositeltu enimmäispitoisuus olisi ilmoitettava rehun lisäaineen merkinnöissä elintarvikeketjun eri vaiheissa toteutettavaa virallista valvontaa varten.

                     (7)

                     Se, ettei asianomaisen aineen käyttöä juomavedessä ole hyväksytty, ei estä sen käyttöä rehuseoksessa, joka annostellaan veden mukana.

                     (8)

                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Hyväksyntä
            Hyväksytään lisäaineluokkaan ”sensoriset lisäaineet” ja funktionaaliseen ryhmään ”aromiaineet” kuuluva, liitteessä täsmennetty aine eläinten ruokinnassa käytettävänä rehun lisäaineena kyseisessä liitteessä vahvistetuin edellytyksin.

            2 artikla
            Voimaantulo
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 17 päivänä lokakuuta 2018

                  Komission puolesta

                  Puheenjohtaja

               Jean-Claude JUNCKER

            (1)  EUVL L 268, 18.10.2003, s. 29.

            (2)  EFSA Journal 2018;16(5):5273

            LIITE

                        Lisäaineen tunnistenumero

                        Hyväksynnän haltijan nimi

                        Lisäaine

                        Koostumus, kemiallinen kaava, kuvaus, analyysimenetelmä

                        Eläinaji tai -ryhmä

                        Enimmäisikä

                        Vähimmäispitoisuus

                        Enimmäispitoisuus

                        Muut säännökset

                        Hyväksynnän voimassaolo päättyy

                        ml tehoainetta / kg täysrehua, jonka kosteuspitoisuus on 12 %

                           Luokka: sensoriset lisäaineet. Funktionaalinen ryhmä: aromiaineet

                        2b161

                        —

                        Roomankuminasta saatu tinktuura

                           Lisäaineen koostumus

                        Roomankuminasta (Cuminum cyminum L.) saatu tinktuura

                           Tehoaineen ominaispiirteiden kuvaus

                        Roomankuminan (Cuminum cyminum L.) siemenistä saatu tinktuura sellaisena kuin Euroopan neuvosto on sen määritellyt (1).

                                    —

                                    98 % ± 0,5 % vettä/etanolia (3:1, v/v) -seoksesta;

                                    —

                                    2 ± 0,5 % kasviyhdisteistä;

                                    —

                                    flavonoidien kokonaismäärä ≤ 300 ppm;

                                    —

                                    polyfenolien kokonaismäärä ≤ 560 ppm;

                                    —

                                    p-menta-3-en-7-aali ≤ 8 ppm;

                                    —

                                    fytokemiallinen merkkiaine: 4-iso-propyylibentsaldehydi (kuminaldehydi): 25 ± 5 ppm.

                              Nesteenä
                        EN-nro 161

                           Analyysimenetelmä
                            (2)

                        Fytokemiallisen merkkiaineen (4-iso-propyylibentsaldehydi) kvantifiointi rehun lisäaineessa: kaasukromatografia yhdistettynä liekki-ionisaatiodetektoriin (GC-FID).

                        Kaikki eläinlajit

                        —

                        —

                                    1.

                                    Lisäaine on sekoitettava rehuun esiseoksena.

                                    2.

                                    Lisäaineen ja esiseosten käyttöohjeissa on mainittava varastointia koskevat edellytykset sekä stabiilisuus lämpökäsittelyssä.

                                    3.

                                    Lisäaineen etiketissä on oltava seuraavat tiedot:
                                    ”Suositeltu tehoaineen enimmäispitoisuus täysrehussa, jonka kosteuspitoisuus on 12 %: 0,03 ml/kg rehua”

                                    4.

                                    Rehualan toimijoiden on vahvistettava lisäaineen ja esiseosten käyttäjiä varten toimintamenettelyt ja järjestelyt hengitysteitse tai iho- ja silmäkosketuksesta aiheutuvasta altistuksesta johtuvien mahdollisten riskien varalta. Jos tällaisia riskejä ei voida poistaa tai vähentää minimiin tällaisten menettelyjen ja järjestelyjen avulla, lisäainetta ja esiseoksia käsiteltäessä on käytettävä henkilönsuojaimia, mukaan lukien hengityssuojaa, turvalaseja ja -hansikkaita.

                        7. marraskuuta 2028

               (1)  Natural sources of flavourings – Raportti n:o 2 (2007)

               (2)  Analyysimenetelmiä koskevia yksityiskohtaisia tietoja on saatavissa seuraavasta vertailulaboratorion osoitteesta: https://ec.europa.eu/jrc/en/eurl/feed-additives/evaluation-reports.


title: Komission täytäntöönpanoasetus (EU) 2018/1800, annettu 21 päivänä marraskuuta 2018, käynnistysmäärien vahvistamisesta vuosiksi 2019 ja 2020 mahdollisten lisätuontitullien kantamiseksi tietyistä hedelmistä ja vihanneksista

text:
                  22.11.2018

                  FI

                  Euroopan unionin virallinen lehti

                  L 296/28

         KOMISSION TÄYTÄNTÖÖNPANOASETUS (EU) 2018/1800,
         annettu 21 päivänä marraskuuta 2018,
         käynnistysmäärien vahvistamisesta vuosiksi 2019 ja 2020 mahdollisten lisätuontitullien kantamiseksi tietyistä hedelmistä ja vihanneksista
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 183 artiklan ensimmäisen kohdan b alakohdan,
         sekä katsoo seuraavaa:

                     (1)

                     Komission täytäntöönpanoasetuksen (EU) 2017/892 (2) 39 artiklassa säädetään, että asetuksen (EU) N:o 1308/2013 182 artiklan 1 kohdassa tarkoitettu lisätuontitulli voidaan kantaa täytäntöönpanoasetuksen (EU) 2017/892 liitteessä VII luetelluista tuotteista siinä lueteltuina ajanjaksoina. Kyseinen lisätuontitulli on kannettava, jos minkä tahansa vapaaseen liikkeeseen luovutetun kyseisessä liitteessä luetellun tuotteen määrä millä tahansa samassa liitteessä mainitulla soveltamisjaksolla ylittää kyseisen tuotteen vuotuisen käynnistysmäärän. Lisätuontitulleja ei oteta käyttöön, jos tuonti ei todennäköisesti häiritse unionin markkinoita tai jos vaikutukset eivät olisi oikeassa suhteessa asetettuun tavoitteiseen nähden.

                     (2)

                     Asetuksen (EU) N:o 1308/2013 182 artiklan 1 kohdan toisen alakohdan mukaisesti käynnistysmäärät mahdollisten lisätuontitullien kantamiseksi tietyistä hedelmistä ja vihanneksista perustuvat edeltävien kolmen vuoden tuonti- ja kotimaan kulutusta koskeviin tietoihin. Tiettyjä hedelmiä ja vihanneksia koskevat käynnistysmäärät vuosiksi 2019 ja 2020 olisi vahvistettava jäsenvaltioiden vuosilta 2015, 2016 ja 2017 ilmoittamien tietojen pohjalta.

                     (3)

                     Koska täytäntöönpanoasetuksen (EU) 2017/892 liitteessä VII säädetty lisätuontitullien mahdollinen soveltamisjakso alkaa useiden tuotteiden osalta 1 päivänä tammikuuta, tätä asetusta olisi sovellettava 1 päivästä tammikuuta 2019, minkä vuoksi sen olisi tultava voimaan mahdollisimman pian,

               ON HYVÄKSYNYT TÄMÄN ASETUKSEN:

            1 artikla
            Tämän asetuksen liitteessä vahvistetaan asetuksen (EU) N:o 1308/2013 182 artiklan 1 kohdan ensimmäisen alakohdan b alakohdassa tarkoitetut vuosien 2019 ja 2020 käynnistysmäärät täytäntöönpanoasetuksen (EU) 2017/892 liitteessä VII luetelluille tuotteille.

            2 artikla
            Tämä asetus tulee voimaan päivänä, jona se julkaistaan Euroopan unionin virallisessa lehdessä.
            Sitä sovelletaan 1 päivästä tammikuuta 2019.
            Sen voimassaolo päättyy 30 päivänä kesäkuuta 2020.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 21 päivänä marraskuuta 2018.

                  Komission puolesta

                  Puheenjohtaja

               Jean-Claude JUNCKER

            (1)  EUVL L 347, 20.12.2013, s. 671.

            (2)  Komission täytäntöönpanoasetus (EU) 2017/892, annettu 13 päivänä maaliskuuta 2017, Euroopan parlamentin ja neuvoston asetuksen (EU) N:o 1308/2013 soveltamissäännöistä hedelmä- ja vihannesalan sekä hedelmä- ja vihannesjalostealan osalta (EUVL L 138, 25.5.2017, s. 57).

            LIITE

               Täytäntöönpanoasetuksen (EU) 2017/892 liitteessä VII lueteltuja tuotteita ja soveltamisjaksoja koskevat käynnistysmäärät lisätuontitullien mahdollista soveltamista varten

            Tavaran kuvausta on pidettävä ainoastaan ohjeellisena, sanotun kuitenkaan rajoittamatta yhdistetyn nimikkeistön tulkintasääntöjen soveltamista. Tässä liitteessä lisätuontitullien soveltamisala määräytyy CN-koodien sisällön mukaan, sellaisena kuin ne ovat tämän asetuksen antamishetkellä.

                        Järjestysnumero

                        CN-koodi

                        Tavaran kuvaus

                        Soveltamisjakso

                        Käynnistysmäärä (tonnia)

                        2019

                        2020

                        78.0020

                        0702 00 00

                        Tomaatit

                        1. kesäkuuta – 30. syyskuuta

                        326 943

                        78.0015

                        1. lokakuuta –

                        31. toukokuuta

                        811 333

                        78.0065

                        0707 00 05

                        Kurkut

                        1. toukokuuta – 31. lokakuuta

                        76 688

                        78.0075

                        1. marraskuuta –

                        30. huhtikuuta

                        46 494

                        78.0085

                        0709 91 00

                        Latva-artisokat

                        1. marraskuuta –

                        30. kesäkuuta

                        55 581

                        78.0100

                        0709 93 10

                        Kesäkurpitsat

                        1. tammikuuta – 31. joulukuuta

                        60 635

                        78.0110

                        0805 10 22
                        0805 10 24
                        0805 10 28

                        Appelsiinit

                        1. joulukuuta –

                        31. toukokuuta

                        678 007

                        78.0120

                        0805 22 00

                        Klementiinit

                        1. marraskuuta –

                        helmikuun loppu

                        100 326

                        78.0130

                        0805 21
                        0805 29 00

                        Mandariinit (myös tangeriinit ja satsumat); wilkingit ja muut niiden kaltaiset sitrushedelmähybridit

                        1. marraskuuta –

                        helmikuun loppu

                        164 563

                        78.0160

                        0805 50 10

                        Sitruunat

                        1. tammikuuta – 31. toukokuuta

                        36 456

                        78.0155

                        1. kesäkuuta – 31. joulukuuta

                        340 396

                        78.0170

                        0806 10 10

                        Syötäväksi tarkoitetut viinirypäleet

                        16. heinäkuuta – 16. marraskuuta

                        83 264

                        78.0175

                        0808 10 80

                        Omenat

                        1. tammikuuta – 31. elokuuta

                        399 660

                        78.0180

                        1. syyskuuta – 31. joulukuuta

                        48 524

                        78.0220

                        0808 30 90

                        Päärynät

                        1. tammikuuta – 30. huhtikuuta

                        144 570

                        78.0235

                        1. heinäkuuta – 31. joulukuuta

                        28 470

                        78.0250

                        0809 10 00

                        Aprikoosit

                        1. kesäkuuta – 31. heinäkuuta

                        114 722

                        78.0265

                        0809 29 00

                        Kirsikat (muut kuin hapankirsikat)

                        16. toukokuuta – 15. elokuuta

                        36 289

                        78.0270

                        0809 30

                        Persikat, myös nektariinit

                        16. kesäkuuta – 30. syyskuuta

                        303 691

                        78.0280

                        0809 40 05

                        Luumut

                        16. kesäkuuta – 30. syyskuuta

                        28 092


title: Komission täytäntöönpanoasetus (EU) 2018/1799, annettu 21 päivänä marraskuuta 2018, väliaikaisista suorista tilastotoimista vuoden 2021 väestö- ja asuntolaskennan valikoitujen aihealueiden jakelua varten 1 km2:n ruudustoon geokoodattuina (ETA:n kannalta merkityksellinen teksti.)

text:
                  22.11.2018

                  FI

                  Euroopan unionin virallinen lehti

                  L 296/19

         KOMISSION TÄYTÄNTÖÖNPANOASETUS (EU) 2018/1799,
         annettu 21 päivänä marraskuuta 2018,
         väliaikaisista suorista tilastotoimista vuoden 2021 väestö- ja asuntolaskennan valikoitujen aihealueiden jakelua varten 1 km2:n ruudustoon geokoodattuina
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon Euroopan tilastoista 11 päivänä maaliskuuta 2009 annetun Euroopan parlamentin ja neuvoston asetuksen (EY) N:o 223/2009 (1) ja erityisesti sen 14 artiklan 2 kohdan,
         sekä katsoo seuraavaa:

                     (1)

                     Unionin laajuisten yhdenmukaistettujen laskennan aihealueiden jakelu vakiomuotoisessa alueruudustossa, erityisesti 1 km2:n ruudustossa, on keskeisellä sijalla Euroopan tilastotiedon tuottamisessa jäsenvaltioiden tulevaa päätöksentekoa ja laskennan strategioita varten.

                     (2)

                     Asetuksen (EY) N:o 223/2009 14 artiklan 1 kohdan b alakohdan mukaan komissio voi erityisissä ja asianmukaisesti perustelluissa tapauksissa odottamattomiin tarpeisiin vastaamiseksi päättää väliaikaisista suorista tilastotoimista, joiden on täytettävä kyseisen asetuksen 14 artiklan 2 kohdassa säädetyt edellytykset.

                     (3)

                     Näissä väliaikaisissa suorissa tilastotoimissa olisi edellytettävä tietojen keruuta yhden viitevuoden ajalta. Kaikkien jäsenvaltioiden olisi pystyttävä esittämään vuoden 2021 väestö- ja asuntolaskennan viiteajankohtana yhteen muuttujaan perustuvat laskentatiedot 1 km2:n ruudustoon geokoodattuina; unionin olisi lisäksi annettava kansallisille tilastolaitoksille ja muille kansallisille viranomaisille rahoitusta niille aiheutuneiden lisäkustannusten kattamiseksi. Komissio toteuttaa näiden toimien tueksi kustannustehokkuusanalyysin ja laatii kokonaisarvion tilastojen tuottamisen lisäkustannuksista.

                     (4)

                     Näiden toimien toteuttaminen on perusteltua, sillä unionissa on yhteinen tarve saada väestöjakaumasta luotettavaa, tarkkaa ja vertailukelpoista tietoa, jonka alueellinen tarkkuus on riittävä, joka perustuu yhdenmukaistettuihin julkaisuvaatimuksiin ja joka on tarkoitettu erityisesti yleiseurooppalaiseen alueelliseen politiikan suunnitteluun.

                     (5)

                     Kaikkialla unionissa on saatavilla yhdenmukaistettuja alueellisesti eriteltyjä demografisia tietoja, ja tavoitteena on esittää kustakin jäsenvaltiosta yksi aineisto, joka sisältää vuoden 2021 väestö- ja asuntolaskennan valikoidut aihealueet 1 km2:n ruudustoon geokoodattuina. Vastausrasite ei lisäänny, sillä kaikki tarvittavat tiedot saadaan vuoden 2021 laskennan tiedoista.

                     (6)

                     Jotta voidaan saada vertailukelpoisia yhdenmukaistettuja tietoja kaikkialta unionista, on määritettävä unionin laajuinen vakiomuotoinen alueruudusto, joka koostuu 1 km2:n soluista. Lisäksi on vahvistettava erityiset aihealueet ja niiden erittelyt sekä yksityiskohtainen ohjelma, joka esitetään tässä 1 km2:n ruudustossa. On myös tarpeen määrittää kyseistä aineistoa varten tarvittavat alueelliset ja tilastolliset metatiedot.

                     (7)

                     Euroopan parlamentin ja neuvoston direktiivissä 2007/2/EY (2) ja siihen liittyvissä komission täytäntöönpanoasetuksissa vahvistetaan paikkatietojen jakelua varten vaaditut metatiedot (3), tietoformaatti (4) ja verkkopalvelut (5). Kyseisen direktiivin liitteessä III oleva 1 kohta kattaa mahdolliset tilastolliset ruudustot paikkatietojen jakelua varten, ja sen soveltamisalaan kuuluvat liitteessä III olevan 10 kohdan mukaan ryhmään ”Väestöjakauma – demografia” kuuluvat paikkatietoaineistot.

                     (8)

                     Vuoden 2021 laskentatietojen toimittamista koskevat yhteiset säännöt, erityisesti viitevuoden ja vaadittujen metatietojen (6), laskennan aihealueiden sekä niiden erittelyiden kuvausten (7) ja teknisen esitysmuodon (8) osalta, vahvistetaan Euroopan parlamentin ja neuvoston asetuksessa (EY) N:o 763/2008 (9) ja siihen liittyvissä komission täytäntöönpanoasetuksissa.

                     (9)

                     Jäsenvaltioiden olisi toimitettava validoidut tiedot ja metatiedot sähköisesti ja soveltuvassa teknisessä esitysmuodossa, jonka komissio hyväksyy. Kansainvälinen selvityspankki, Euroopan keskuspankki, Euroopan komissio (Eurostat), Kansainvälinen valuuttarahasto, Taloudellisen yhteistyön ja kehityksen järjestö (OECD), Yhdistyneet kansakunnat sekä Maailmanpankki käynnistivät tilasto- ja metatiedon vaihtoa koskevan hankkeen (Statistical Data and Metadata eXchange, SDMX), johon väestölaskennan tietoaineisto -verkkosovellus (Census Hub) perustuu. SDMX ja väestölaskennan tietoaineisto tarjoavat tilastolliset, tekniset ja siirtostandardit. Näiden standardien mukainen tekninen esitysmuoto olisi sen vuoksi otettava käyttöön.

                     (10)

                     Komissio (Eurostat) järjesti hankkeen, jossa käsiteltiin laskentatietojen yhdenmukaistettua suojaa Euroopan tilastojärjestelmässä, ja se tuotti hyviä käytäntöjä ja täytäntöönpano-ohjeita 1 km2:n ruudustossa esitettävien tietojen luovuttamiseen liittyvää yhdenmukaistettua tietosuojaa varten.

                     (11)

                     Tässä asetuksessa säädetyt toimenpiteet ovat Euroopan tilastojärjestelmää käsittelevän komitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Kohde
            Vahvistetaan väliaikaiset suorat tilastotoimet vuoden 2021 väestö- ja asuntolaskennan valikoitujen aihealueiden kehittämiseksi, tuottamiseksi ja jakelemiseksi 1 km2:n ruudustoon geokoodattuina, jäljempänä ’1 km2:n ruudustossa esitettävät tiedot’.
            Tätä tarkoitusta varten määritetään erillinen Eurooppaa koskeva yhdenmukaistettu ja vakiomuotoinen viiteruudusto, joka koostuu soluista, joiden pinta-ala on 1 km2. Lisäksi vahvistetaan erityiset aihealueet ja niiden erittelyt sekä yksityiskohtainen ohjelma ja metatiedot 1 km2:n viiteruudustoon geokoodattujen vuoden 2021 väestö- ja asuntolaskentatietojen jakelua varten.

            2 artikla
            Määritelmät
            Tässä asetuksessa sovelletaan asetuksen (EY) N:o 763/2008 2 artiklassa vahvistettuja määritelmiä.
            Lisäksi tässä asetuksessa tarkoitetaan:

                        1)

                        ’ruudustolla’, ’ruudulla’ ja ’ruuduston pisteellä’ asetuksen (EU) N:o 1089/2010 liitteessä II olevassa 2.1 kohdassa määriteltyä ruudustoa, ruutua ja ruuduston pistettä;

                        2)

                        ’kokonaisväestöllä’ yhden ruudun kaikkia henkilöitä, joiden vakinainen asuinpaikka sijaitsee kyseisen ruudun alueella;

                        3)

                        ’tietoerällä’ tämän asetuksen liitteessä II määriteltyyn taulukkoon sisältyvää yksittäistä mittausta;

                        4)

                        ’tiedon arvolla’ tietoerän sisältämää tietoa; Tiedon arvo voi olla joko ’numeerinen arvo’ tai ’erityinen arvo’;

                        5)

                        ’numeerisella arvolla’ kokonaislukua, joka on yhtä suuri tai suurempi kuin 0 ja joka antaa tilastotietoa kyseistä tietoerää vastaavasta havainnosta;

                        6)

                        ’validoiduilla tiedoilla’ tietoja, jotka jäsenvaltio on todentanut hyväksyttyjen validointisääntöjen mukaisesti;

                        7)

                        ’havaintoarvolla’ numeerista arvoa, joka edustaa parasta saatavilla olevaa havaittua tai imputoitua tietoa, jonka pohjana ovat kaikki saatavilla olevat vuoden 2021 laskennan tiedot, erityisesti ennen tilastotietojen luovuttamista koskevien sääntöjen soveltamista;

                        8)

                        ’salassapidettävällä arvolla’ numeerista arvoa, joka ei tilastollisen tietosuojan varmistamiseksi saa paljastua tilastotietojen luovuttamiseen liittyvien jäsenvaltioiden suojauskäytäntöjen mukaisesti;

                        9)

                        ’erityisellä arvolla’ tietoerässä numeerisen arvon sijaan olevaa symbolia;

                        10)

                        ’merkinnällä’ koodia, joka voidaan lisätä tiettyyn tietoerään kuvaamaan sen tiedon arvon erityispiirrettä.

            3 artikla
            1 km2:n viiteruudustoa koskeva kuvaus

               1.   Asetuksen (EU) N:o 1089/2010 liitteessä IV olevan 1.5 jakson mukaisesti yleiseurooppalaisessa käytössä sovellettava tilastollinen 1 km2:n viiteruudusto on pintatarkka ruudusto Grid_ETRS89-LAEA1000. Tätä asetusta sovellettaessa on mainitun asetuksen liitteessä II olevassa 2.2.1 jaksossa kyseistä ruudustoa varten määritetyssä koordinaatistossa esitettävän viiteruuduston alueellinen ulottuvuus rajattava siten, että ”itään”-arvot ovat 900 000–7 400 000 metriä ja ”pohjoiseen”-arvot 900 000–5 500 000 metriä.

               2.   Mainitun asetuksen liitteessä IV olevan 1.4.1.1 jakson mukaisesti 1 km2:n viiteruuduston kukin yksittäinen ruutu on yksilöitävä erillisellä ruututunnisteella, joka muodostuu merkeistä ”CRS3035RES1000mN”. Tämän jälkeen ilmoitetaan ruudun vasemmassa alanurkassa sijaitsevan ruuduston pisteen ”pohjoiseen”-arvo metreinä, sen jälkeen kirjain ”E” ja lopuksi ruudun vasemmassa alanurkassa sijaitsevan ruuduston pisteen ”itään”-arvo metreinä.

               3.   Tiedot toimittavan jäsenvaltion on liitettävä kunkin toimittamansa ruudun ruututunnisteen alkuun maakoodi, sellaisena kuin se on määritelty Euroopan unionin julkaisutoimiston julkaisemassa Toimielinten yhteiset tekstinlaadinnan ohjeet -julkaisussa, ja sen perään merkki ”_”.

            4 artikla
            1 km2:n ruudustossa esitettävien tietojen aihealueita ja niiden erittelyitä koskevat kuvaukset
            Vuoden 2021 laskentatietoihin sovelletaan asetuksen (EU) 2017/543 liitteessä vahvistettuja aihealueiden kuvauksia. Tässä asetuksessa sovellettavat aihealueiden erittelyt esitetään tämän asetuksen liitteessä I.

            5 artikla
            1 km2:n ruudustossa esitettäviä tietoja koskeva ohjelma

               1.   Ohjelma, joka koskee 1 km2:n ruudustossa esitettäviä tietoja, jotka kunkin jäsenvaltion on toimitettava komissiolle (Eurostatille) viitevuodelta 2021, esitetään liitteessä II.

               2.   Jäsenvaltioiden on korvattava salassapidettävät arvot erityisellä arvolla ”ei saatavilla”.

            6 artikla
            Tulosten yhdenmukaistaminen

               1.   Unionin laajuisen vertailukelpoisuuden helpottamiseksi tulostietojen arvot on yhdenmukaistettava jakelua varten. Tämän vuoksi on pyrittävä mahdollisuuksien mukaan käyttämään aina numeerisia arvoja mieluummin kuin erityisiä arvoja.

               2.   Jotta varmistetaan, että kokonaisväestön alueellista jakaumaa koskevat tiedot ovat riittävän tarkat ja luotettavat, jäsenvaltioiden on noudatettava seuraavia vaatimuksia:

                           a)

                           kokonaisväestöä koskevia tietoeriä ei saa ilmoittaa salassapidettävinä;

                           b)

                           kokonaisväestöä koskevat tietoerät, joiden havaintoarvo on muu kuin ”0”, on merkittävä merkinnällä ”asuttu”; ja

                           c)

                           kokonaisväestöä koskevia tietoeriä, joiden havaintoarvo on ”0”, ei saa merkitä merkinnällä ”asuttu”.

            7 artikla
            Metatiedot
            Jäsenvaltioiden on toimitettava komissiolle (Eurostatille) 1 km2:n ruudustossa esitettäviä tietoja koskevat metatiedot liitteen III mukaisesti.

            8 artikla
            Viiteajankohta
            Kunkin jäsenvaltion 1 km2:n ruudustossa esitettävien tietojen toimittamisen viiteajankohdan on oltava sama kuin kyseisen jäsenvaltion asetuksen (EU) 2017/712 3 artiklan mukaisesti ilmoittama viiteajankohta.

            9 artikla
            Tietojen ja metatietojen toimittamisajankohta

               1.   Jäsenvaltioiden on toimitettava komissiolle (Eurostatille) kokonaisväestöä koskevat validoidut ja aggregoidut tiedot sekä metatiedot viimeistään 31 päivänä joulukuuta 2022.

               2.   Jäsenvaltioiden on toimitettava komissiolle (Eurostatille) validoidut ja aggregoidut tiedot sekä metatiedot viimeistään 31 päivänä maaliskuuta 2024, sanotun kuitenkaan rajoittamatta 1 kohdan soveltamista.

            10 artikla
            Tietojen ja metatietojen toimittamisen tekninen esitysmuoto
            Tekninen esitysmuoto, jota on käytettävä tietojen ja metatietojen toimittamisessa, on SDMX-formaatti, sellaisena kuin se on toteutettu väestölaskennan tietoaineisto -verkkosovelluksen (Census Hub) kautta. Jäsenvaltioiden on toimitettava vaaditut tiedot ja metatiedot komission (Eurostatin) esittämien tietorakenteen määritelmien ja niihin liittyvien kuvausten mukaisina. Niiden on säilytettävä vaaditut tiedot ja metatiedot 31 päivään joulukuuta 2034 asti komission (Eurostatin) myöhemmin mahdollisesti esittämää tiedonsiirtopyyntöä varten.

            11 artikla
            Laatuvaatimukset

               1.   Jäsenvaltioiden on varmistettava toimitettavien tietojen laatu.

               2.   Tätä asetusta sovellettaessa toimitettaviin tietoihin sovelletaan asetuksen (EY) N:o 223/2009 12 artiklan 1 kohdassa tarkoitettuja laatukriteerejä.

               3.   Jäsenvaltioiden on komission (Eurostatin) pyynnöstä toimitettava sille tilastotietojen laadun arviointia varten tarvittavat lisätiedot.

            12 artikla
            Jakelu

               1.   Komissio (Eurostat) toteuttaa 5 artiklassa tarkoitettujen 1 km2:n ruudustossa esitettävien tietoaineistojen sekä 7 artiklassa tarkoitettujen niihin liittyvien metatietojen jakelun.

               2.   Tätä asetusta sovellettaessa 1 km2:n ruudustossa esitettäviä tietoja koskeva ohjelma ja metatiedot, jotka jäsenvaltioiden on toimitettava ja joiden jakelun Eurostat toteuttaa, vastaavat niitä tietoja, joiden jakelun jäsenvaltiot toteuttavat kansallisella tasolla direktiivin 2007/2/EY ja sen täytäntöönpanoasetusten (EY) N:o 1205/2008, (EY) N:o 976/2009 ja (EU) N:o 1089/2010 mukaisesti.

            13 artikla
            Voimaantulo
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 21 päivänä marraskuuta 2018.

                  Komission puolesta

                  Puheenjohtaja

               Jean-Claude JUNCKER

            (1)  Euroopan parlamentin ja neuvoston asetus (EY) N:o 223/2009, annettu 11 päivänä maaliskuuta 2009, Euroopan tilastoista sekä salassapidettävien tilastotietojen luovuttamisesta Euroopan yhteisöjen tilastotoimistolle annetun Euroopan parlamentin ja neuvoston asetuksen (EY, Euratom) N:o 1101/2008, yhteisön tilastoista annetun neuvoston asetuksen (EY) N:o 322/97 ja Euroopan yhteisöjen tilasto-ohjelmakomitean perustamisesta tehdyn neuvoston päätöksen 89/382/ETY, Euratom kumoamisesta (EUVL L 87, 31.3.2009, s. 164).

            (2)  Euroopan parlamentin ja neuvoston direktiivi 2007/2/EY, annettu 14 päivänä maaliskuuta 2007, Euroopan yhteisön paikkatietoinfrastruktuurin (INSPIRE) perustamisesta (EUVL L 108, 25.4.2007, s. 1).

            (3)  Komission asetus (EY) N:o 1205/2008, annettu 3 päivänä joulukuuta 2008, Euroopan parlamentin ja neuvoston direktiivin 2007/2/EY täytäntöönpanosta metatiedon osalta (EUVL L 326, 4.12.2008, s. 12).

            (4)  Komission asetus (EU) N:o 1089/2010, annettu 23 päivänä marraskuuta 2010, Euroopan parlamentin ja neuvoston direktiivin 2007/2/EY täytäntöönpanosta paikkatietoaineistojen ja -palvelujen yhteentoimivuuden osalta (EUVL L 323, 8.12.2010, s. 11).

            (5)  Komission asetus (EY) N:o 976/2009, annettu 19 päivänä lokakuuta 2009, Euroopan parlamentin ja neuvoston direktiivin 2007/2/EY täytäntöönpanosta verkkopalvelujen osalta (EUVL L 274, 20.10.2009, s. 9).

            (6)  Komission asetus (EU) 2017/712, annettu 20 päivänä huhtikuuta 2017, Euroopan parlamentin ja neuvoston asetuksessa (EY) N:o 763/2008 tarkoitettuja väestö- ja asuntolaskentoja koskevien viitevuoden sekä tilastotieto- ja metatieto-ohjelman vahvistamisesta (EUVL L 105, 21.4.2017, s. 1).

            (7)  Komission täytäntöönpanoasetus (EU) 2017/543, annettu 22 päivänä maaliskuuta 2017, väestö- ja asuntolaskennoista annetun Euroopan parlamentin ja neuvoston asetuksen (EY) N:o 763/2008 soveltamissäännöistä aihealueiden sekä niiden erittelyiden kuvausten osalta (EUVL L 78, 23.3.2017, s. 13).

            (8)  Komission täytäntöönpanoasetus (EU) 2017/881, annettu 23 päivänä toukokuuta 2017, väestö- ja asuntolaskennoista annetun Euroopan parlamentin ja neuvoston asetuksen (EY) N:o 763/2008 täytäntöönpanosta laatuselvityksiä koskevien menettelyjen ja laatuselvitysten rakenteen sekä tietojen toimittamisessa käytettävän teknisen esitysmuodon osalta ja asetuksen (EU) N:o 1151/2010 muuttamisesta (EUVL L 135, 24.5.2017, s. 6).

            (9)  Euroopan parlamentin ja neuvoston asetus (EY) N:o 763/2008, annettu 9 päivänä heinäkuuta 2008, väestö- ja asuntolaskennoista (EUVL L 218, 13.8.2008, s. 14).

            LIITE I

               4 artiklassa tarkoitettujen laskennan aihealueiden erittelyjen kuvaukset

            Asetuksen (EU) 2017/543 liitteessä esitettyjen laskennan aihealueiden erittelyjen kuvaukset on tätä asetusta sovellettaessa esitettävä seuraavasti:

                        —

                        Kunkin 1 km2:n viiteruudustossa jakelua varten valikoidun aihealueen otsikko ilmoitetaan sellaisena kuin se on asetuksen (EU) 2017/543 liitteessä.

                        —

                        Kunkin aihealueen osalta sovelletaan asetuksen (EU) 2017/543 liitteessä vahvistettuja kuvauksia, joissa viitataan kyseiseen aihealueeseen yleisesti.

                        —

                        Sen jälkeen täsmennetään aihealueen erittely.

                        —

                        Kaikkien erittelyjen tarkoituksena on eritellä kaikki henkilöiden yhteissummat tai välisummat.

               Aihealue: Vakinainen asuinpaikka

            Tätä aihealuetta koskevien erittelyjen luokkia, joita koskevat tiedot jäsenvaltion on ilmoitettava, ovat 3 artiklan 1 kohdassa tarkoitetun 1 km2:n viiteruuduston kaikki ruudut, joiden alue sisältää osan kyseisen jäsenvaltion alueesta, täydennettyinä yhdellä virtuaalisella ruudulla jäsenvaltiota kohden niiden henkilöiden osalta, joita ei ole kohdennettu.

                        1 km2:n viiteruudustoon perustuva maantieteellinen alue (1)

                        GEO.G.

                        x.

                        Kaikki ruudut, jotka kuuluvat osittain tai kokonaan jäsenvaltion alueeseen

                        x.

                        y.

                        Yksi virtuaalinen ruutu jäsenvaltiota kohden

                        y.

                  Jos henkilön vakinainen asuinpaikka tiedot toimittavan jäsenvaltion viiteruuduston kattamalla alueella ei ole tiedossa, voidaan käyttää tieteellisesti perusteltuja, hyvin dokumentoituja ja julkisesti saatavilla olevia tilastollisia estimointimenetelmiä kyseisen henkilön kohdentamiseksi tiettyyn ruutuun. Henkilöt, joita ei ole kohdennettu mihinkään viiteruuduston ruutuun, kohdennetaan kyseisen jäsenvaltion virtuaaliseen ruutuun GEO.G.y.

               Aihealue: Sukupuoli

            Tässä asetuksessa sovelletaan tämän aihealueen osalta asetuksen (EU) 2017/543 liitteessä esitettyä erittelyä SEX..

               Aihealue: Ikä

            On ilmoitettava seuraavat erittelyjen luokat:

                        Ikä

                        AGE.G.

                        1.

                        Alle 15 vuotta

                        1.

                        2.

                        15–64 vuotta

                        2.

                        3.

                        65 vuotta ja yli

                        3.

                  Tiedot iästä on ilmoitettava asetuksen (EU) 2017/543 liitteessä esitetyn mukaisesti viiteajankohtana (täysinä vuosina).

               Aihealue: Toiminnan laatu (työllisten määrä)

            On ilmoitettava seuraava erittelyyn CAS.L. kuuluva luokka, joka on esitetty asetuksessa (EU) 2017/543:

                        Toiminnan laatu

                        CAS.L.

                        1.

                        Työlliset

                        1.1.

                  Tähän luokkaan sovelletaan asetuksen (EU) 2017/543 liitteessä olevaa ’työllisiä’ koskevaa kuvausta.

               Aihealue: Syntymämaa/-paikka

            On ilmoitettava seuraavat erittelyyn POB.L. kuuluvat luokat, jotka on esitetty asetuksessa (EU) 2017/543:

                        Syntymämaa/-paikka

                        POB.L.

                        1.

                        Syntymäpaikka tiedot toimittavassa maassa

                        1.

                        2.

                        Syntymäpaikka muussa EU:n jäsenvaltiossa

                        2.1.

                        3.

                        Syntymäpaikka muualla

                        2.2.

               Aihealue: Vakinainen asuinpaikka vuotta ennen väestö- tai asuntolaskentaa

            On ilmoitettava seuraavat erittelyyn ROY. kuuluvat luokat, jotka on esitetty asetuksessa (EU) 2017/543:

                        Vakinainen asuinpaikka vuotta ennen väestö- tai asuntolaskentaa

                        ROY.

                        1.

                        Vakinainen asuinpaikka muuttumaton

                        1.

                        2.

                        Muuttanut tiedot toimittavan maan sisällä

                        2.1.

                        3.

                        Muuttanut tiedot toimittavan maan ulkopuolelta

                        2.2.

                  Jos muuttaminen on tapahtunut saman ruudun alueella, ilmoitetaan tapauksen mukaan joko ”Muuttanut tiedot toimittavan maan sisällä” (ROY.2.1.) tai ”Muuttanut tiedot toimittavan maan ulkopuolelta” (ROY.2.2.).

               (1)  Koodit ”x.” ovat 3 artiklassa tarkoitettuja ruututunnisteita. Koodin ”y.” on koostuttava merkkijonosta, jossa on sana ”unallocated” (kohdentamaton) ja tiedot toimittavan jäsenvaltion maakoodi 3 artiklan 3 kohdassa määritellyn mukaisesti.

            LIITE II

               5 artiklassa tarkoitettu ohjelma, joka koskee 1 km2:n viiteruudustoon geokoodattuja laskennan tilastotietoja

            Viitevuodelta 2021 toimitettavan ohjelman, joka koskee 1 km2:n ruudustossa esitettäviä tietoja, on koostuttava kaksiulotteisesta taulukosta, jossa ristiintaulukoidaan liitteessä I määritellyt erittelyä GEO.G. koskevat ruudut ja seuraavat liitteessä I esitetyt laskennan aihealueiden erittelyjen luokat:

                        1 km2:n viiteruudustossa eriteltävät laskennan aihealueiden luokat

                        STAT.G.

                        0.

                        SEX.0.: Kokonaisväestö

                        0.

                        1.

                        SEX.1.: Mies

                        1.

                        2.

                        SEX.2.: Nainen

                        2.

                        3.

                        AGE.G.1.: Alle 15 vuotta

                        3.

                        4.

                        AGE.G.2.: 15–64 vuotta

                        4.

                        5.

                        AGE.G.3.: 65 vuotta ja yli

                        5.

                        6.

                        CAS.L.1.1.: Työlliset (1)

                        6.

                        7.

                        POB.L.1.: Syntymäpaikka tiedot toimittavassa maassa

                        7.

                        8.

                        POB.L.2.1.: Syntymäpaikka muussa EU:n jäsenvaltiossa

                        8.

                        9.

                        POB.L.2.2.: Syntymäpaikka muualla

                        9.

                        10.

                        ROY.1.: Vakinainen asuinpaikka vuotta ennen väestö- tai asuntolaskentaa muuttumaton

                        10.

                        11.

                        ROY.2.1.: Vakinainen asuinpaikka vuotta ennen väestö- tai asuntolaskentaa: muuttanut tiedot toimittavan maan sisällä

                        11.

                        12.

                        ROY.2.2.: Vakinainen asuinpaikka vuotta ennen väestö- tai asuntolaskentaa: muuttanut tiedot toimittavan maan ulkopuolelta

                        12.

               (1)  Luokkaan ”työlliset” kuuluvat tiedot on toimitettava mahdollisuuksien mukaan, sikäli kuin ne ovat saatavilla tiedot toimittavassa jäsenvaltiossa.

            LIITE III

               7 artiklassa tarkoitetuista 1 km2:n ruudustossa esitettävistä tiedoista vaaditut metatiedot

               Tietoeriä koskevat metatiedot

                        1.

                        Jäsenvaltioiden on tarvittaessa lisättävä tietoerään seuraavat merkinnät:

                                    a)

                                    ”tilapäinen”;

                                    b)

                                    ”asuttu”;

                                    c)

                                    ”tarkistettu”;

                                    d)

                                    ”ks. liitteenä olevat tiedot”;

                                    e)

                                    ”salassapidettävä” (1).

                        2.

                        Ainoastaan ”kokonaisväestöä” koskeviin tiedon arvoihin, jotka ilmoitetaan 9 artiklan 1 kohdan mukaisesti ja joita jäsenvaltio ei pidä lopullisina tietoina ilmoittamisajankohtana, liitetään merkintä ”tilapäinen”.

                        3.

                        Merkintää ”asuttu” käytetään ainoastaan ”kokonaisväestöä” koskevissa tietoerissä 6 artiklan 2 kohdassa esitettyjen säännösten mukaisesti.

                        4.

                        Kaikista tiedon arvoista, joihin on liitetty vähintään toinen merkinnöistä ”tarkistettu” ja ”ks. liitteenä olevat tiedot”, on annettava selittävä huomautus.

                        5.

                        Kaikkiin tietoeriin, joiden salassapidettävä arvo on korvattu erityisellä arvolla ”ei saatavilla”, on lisättävä merkintä ”salassapidettävä”.

               Aihealueita koskevat metatiedot

            Komissiolle (Eurostatille) asetuksen (EU) 2017/712 6 artiklan nojalla toimitettavien aihealueita koskevien metatietojen lisäksi jäsenvaltioiden on toimitettava jokaisesta liitteeseen I sisältyvästä aihealueesta metatiedot, jotka koskevat tietolähteitä ja menetelmiä, joiden avulla 1 km2:n viiteruudustossa esitettävät tiedon arvot on saatu kyseisen aihealueen osalta. Metatietojen on sisällettävä erityisesti seuraavat:

                        —

                        ilmoitettujen tiedon arvojen luotettavuutta ja tarkkuutta koskevat tiedot;

                        —

                        kuvaus menetelmistä, joita on käytetty 1 km2:n viiteruudustossa esitettävien tiedon arvojen estimoinnissa, mukaan lukien menetelmien tuloksena saatujen tiedon arvojen luotettavuus ja tarkkuus;

                        —

                        kuvaus menetelmistä, joita on käytetty henkilöiden kohdentamisessa tiettyihin ruutuihin aihealueen ”vakinainen asuinpaikka” kohdalla, mukaan lukien tiedot luokkaan GEO.G.y. kuuluvia henkilöitä koskevista ominaisuuksista.

               Viitemetatiedot

            Asetuksen (EU) 2017/881 liitteessä esitettyjä metatietoja ja rakennetta täydennetään tämän asetuksen soveltamiseksi seuraavilla kohdilla, jotka liittyvät nimenomaisesti 1 km2:n ruudustossa esitettäviin tietoihin:

                        —

                        Täydennetään 3.3 kohtaa ”Tietojen käsittely ja arviointi” lisäämällä 3.3.3 alakohta ”Lisätietoja 1 km2:n ruudustossa esitettävien tietoaineistojen tuottamiseen sovellettavasta (ei aihealuekohtaisesta) perusmenetelmästä”.

                        —

                        Täydennetään 3.4 kohtaa ”Levitys” yksityiskohtaisilla tiedoilla tilastotietojen luovuttamisesta annettuihin sääntöihin sisältyvistä toimenpiteistä, jotka koskevat 1 km2:n ruudustossa esitettäviä tietoaineistoja. Jäsenvaltioiden on toimitettava komissiolle (Eurostatille) tiedot toimenpiteistä, jotka liittyvät 1 km2:n ruudustossa esitettävien tietojen yhdenmukaistettuun suojaan, erityisesti siinä tapauksessa, että ne ovat käyttäneet Euroopan tilastojärjestelmän hyviä käytäntöjä ja täytäntöönpano-ohjeita 1 km2:n ruudustossa esitettävien tietojen yhdenmukaistettua suojaa varten.

                        —

                        Täydennetään 4.2 kohtaa ”Ajantasaisuus ja oikea-aikaisuus” tarkoilla kalenteripäivillä, jotka koskevat 1 km2:n ruudustossa esitettävien tietojen ja metatietojen toimittamista ja mahdollisia tarkistuksia.

                        —

                        Täydennetään 4 kohtaa ”Lähtötietojen laadun arviointi” lisäämällä 4.7 alakohta ”Maantieteelliset tiedot – tietojen laatu”, joka kattaa maantieteelliset laatuperiaatteet, erityisesti alueellisen kattavuuden ja vertailukelpoisuuden, sijaintitarkkuuden sekä geokoodaukseen käytettävien maantieteellisten tietojen ajallisen koherenssin ja kattavuuden.

               (1)  Tätä merkintää ei sovelleta kokonaisväestöä koskeviin tietoeriin, kuten 6 artiklan 2 kohdan a alakohdassa säädetään.


title: Komission täytäntöönpanoasetus (EU) 2019/23, annettu 7 päivänä tammikuuta 2019, tietyistä Euroopan yhteisön ja Irakin talous- ja rahoitussuhteita koskevista erityisrajoituksista annetun neuvoston asetuksen (EY) N:o 1210/2003 muuttamisesta

text:
                  8.1.2019

                  FI

                  Euroopan unionin virallinen lehti

                  L 5/1

         KOMISSION TÄYTÄNTÖÖNPANOASETUS (EU) 2019/23,
         annettu 7 päivänä tammikuuta 2019,
         tietyistä Euroopan yhteisön ja Irakin talous- ja rahoitussuhteita koskevista erityisrajoituksista annetun neuvoston asetuksen (EY) N:o 1210/2003 muuttamisesta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon tietyistä Euroopan yhteisön ja Irakin talous- ja rahoitussuhteita koskevista erityisrajoituksista ja asetuksen (EY) N:o 2465/96 kumoamisesta 7 päivänä heinäkuuta 2003 annetun neuvoston asetuksen (EY) N:o 1210/2003 (1) ja erityisesti sen 11 artiklan b alakohdan,
         sekä katsoo seuraavaa:

                     (1)

                     Asetuksen (EY) N:o 1210/2003 liitteessä III luetellaan Irakin entisen hallituksen julkisyhteisöt, yhtiöt ja virastot sekä luonnolliset henkilöt, oikeushenkilöt, elimet ja yhteisöt, joille kuuluvat, Irakin ulkopuolella 22 päivänä toukokuuta 2003 olleet varat ja muut taloudelliset resurssit jäädytetään kyseisen asetuksen nojalla.

                     (2)

                     Yhdistyneiden kansakuntien turvallisuusneuvoston pakotekomitea päätti 27 päivänä joulukuuta 2018 poistaa yhden kohdan niiden henkilöiden tai yhteisöjen luettelosta, joiden varat ja muut taloudelliset resurssit olisi jäädytettävä.

                     (3)

                     Sen vuoksi asetuksen (EY) N:o 1210/2003 liitettä III olisi muutettava,

               ON HYVÄKSYNYT TÄMÄN ASETUKSEN:

            1 artikla
            Muutetaan asetuksen (EY) N:o 1210/2003 liite III tämän asetuksen liitteen mukaisesti.

            2 artikla
            Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 7 päivänä tammikuuta 2019.

                  Komission puolesta,

                  puheenjohtajan nimissä

                  Ulkopolitiikan välineiden hallinnon päällikkö

            (1)  EUVL L 169, 8.7.2003, s. 6.

            LIITE
            Poistetaan asetuksen (EY) N:o 1210/2003 liitteestä III seuraava kohta:

                           ”106.

                           RAYON STATE ESTABLISHMENT (alias RAYON STATE COMPANY). Osoite: P.O. Box 11230, Hindiya, Babylon, Irak.”


title: Komission täytäntöönpanoasetus (EU) 2019/109, annettu 24 päivänä tammikuuta 2019, luvan antamisesta Schizochytrium sp. -öljyn käytön laajentamiseksi uuselintarvikkeena Euroopan parlamentin ja neuvoston asetuksen (EU) 2015/2283 mukaisesti sekä komission täytäntöönpanoasetuksen (EU) 2017/2470 muuttamisesta (ETA:n kannalta merkityksellinen teksti.)

text:
                  25.1.2019

                  FI

                  Euroopan unionin virallinen lehti

                  L 23/7

         KOMISSION TÄYTÄNTÖÖNPANOASETUS (EU) 2019/109,
         annettu 24 päivänä tammikuuta 2019,
         luvan antamisesta Schizochytrium sp. -öljyn käytön laajentamiseksi uuselintarvikkeena Euroopan parlamentin ja neuvoston asetuksen (EU) 2015/2283 mukaisesti sekä komission täytäntöönpanoasetuksen (EU) 2017/2470 muuttamisesta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon uuselintarvikkeista, Euroopan parlamentin ja neuvoston asetuksen (EU) N:o 1169/2011 muuttamisesta sekä Euroopan parlamentin ja neuvoston asetuksen (EY) N:o 258/97 ja komission asetuksen (EY) N:o 1852/2001 kumoamisesta 25 päivänä marraskuuta 2015 annetun Euroopan parlamentin ja neuvoston asetuksen (EU) 2015/2283 (1) ja erityisesti sen 12 artiklan,
         sekä katsoo seuraavaa:

                     (1)

                     Asetuksessa (EU) 2015/2283 säädetään, että unionin markkinoille voidaan saattaa vain sellaisia uuselintarvikkeita, jotka on hyväksytty ja jotka mainitaan unionin luettelossa.

                     (2)

                     Komission täytäntöönpanoasetus (EU) 2017/2470 (2), jossa vahvistetaan unionin luettelo hyväksytyistä uuselintarvikkeista, annettiin asetuksen (EU) 2015/2283 8 artiklan nojalla.

                     (3)

                     Komissio päättää asetuksen (EU) 2015/2283 12 artiklan nojalla uuselintarvikkeen hyväksymisestä ja saattamisesta unionin markkinoille sekä unionin luettelon saattamisesta ajan tasalle.

                     (4)

                     Komission täytäntöönpanopäätöksellä 2014/463/EU (3) hyväksyttiin Euroopan parlamentin ja neuvoston asetuksen (EY) N:o 258/97 (4) mukaisesti Schizochytrium sp. -mikrolevästä saatavan öljyn saattaminen markkinoille uuselintarvikkeena käytettäväksi useissa elintarvikkeissa.

                     (5)

                     Komission täytäntöönpanoasetuksessa (EU) 2018/1032 (5) laajennettiin asetuksen (EU) 2015/2283 mukaisesti Schizochytrium sp. (T18) -mikrolevästä saatavan öljyn käyttöä uuselintarvikkeena koskeva lupa koskemaan myös käyttöä hedelmä- ja vihannessoseisiin.

                     (6)

                     Yritys DSM Nutritional Products Europe esitti komissiolle 10 päivänä syyskuuta 2018 asetuksen (EU) 2015/2283 10 artiklan 1 kohdassa tarkoitetun hakemuksen uuselintarvikkeen Schizochytrium sp. -öljy käyttöedellytysten muuttamiseksi. Hakemuksessa pyydettiin Schizochytrium sp -öljyn käytön laajentamista hedelmä- ja vihannessoseisiin.

                     (7)

                     Ehdotettu käytön laajentaminen ei muuta Schizochytrium sp. (T18) -öljyä koskevan luvan antamista täytäntöönpanopäätöksellä (EU) 2018/1032 tukeneita turvallisuusnäkökohtia, eikä siitä aiheudu turvallisuusongelmia. Kyseiset seikat huomioon ottaen ehdotettu käytön laajentaminen on asetuksen (EU) 2015/2283 12 artiklan 1 kohdan mukainen.

                     (8)

                     Komissio ei pyytänyt Euroopan elintarviketurvallisuusviranomaiselta lausuntoa asetuksen (EU) 2015/2283 10 artiklan 3 kohdan mukaisesti, sillä Schizochytrium sp. -öljyn käytön laajentamisella ja siitä seuraavalla unionin luettelon saattamisella ajan tasalle ei todennäköisesti ole vaikutusta ihmisten terveyteen.

                     (9)

                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla

               1.   Muutetaan täytäntöönpanoasetuksella (EU) 2017/2470 perustetussa hyväksyttyjen uuselintarvikkeiden luettelossa oleva Schizochytrium sp. -öljyä koskeva kohta tämän asetuksen liitteen mukaisesti.

               2.   Lisätään 1 kohdassa tarkoitettuun unionin luettelossa olevaan kohtaan tämän asetuksen liitteessä säädetyt käyttöedellytykset ja merkintävaatimukset.

            2 artikla
            Muutetaan täytäntöönpanoasetuksen (EU) 2017/2470 liite tämän asetuksen liitteen mukaisesti.

            3 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 24 päivänä tammikuuta 2019.

                  Komission puolesta

                  Puheenjohtaja

               Jean-Claude JUNCKER

            (1)  EUVL L 327, 11.12.2015, s. 1.

            (2)  Komission täytäntöönpanoasetus (EU) 2017/2470, annettu 20 päivänä joulukuuta 2017, unionin uuselintarvikeluettelon laatimisesta uuselintarvikkeista annetun Euroopan parlamentin ja neuvoston asetuksen (EU) 2015/2283 mukaisesti (EUVL L 351, 30.12.2017, s. 72).

            (3)  Komission täytäntöönpanopäätös, annettu 14 päivänä heinäkuuta 2014, luvan antamisesta Schizochytrium sp. -mikrolevästä saatavan öljyn saattamiseksi markkinoille elintarvikkeiden uutena ainesosana Euroopan parlamentin ja neuvoston asetuksen (EY) N:o 258/97 mukaisesti ja päätösten 2003/427/EY ja 2009/778/EY kumoamisesta (EUVL L 209, 16.7.2014, p. 55).

            (4)  Euroopan parlamentin ja neuvoston asetus (EY) N:o 258/97, annettu 27 päivänä tammikuuta 1997, uuselintarvikkeista ja elintarvikkeiden uusista ainesosista (EYVL L 43, 14.2.1997, s. 1).

            (5)  Komission täytäntöönpanoasetus (EU) 2018/1032, annettu 20 päivänä heinäkuuta 2018, luvan antamisesta Schizochytrium sp. -mikrolevästä saatavan öljyn käytön laajentamiseksi uuselintarvikkeena Euroopan parlamentin ja neuvoston asetuksen (EU) 2015/2283 mukaisesti sekä komission täytäntöönpanoasetuksen (EU) 2017/2470 muuttamisesta (EUVL L 185, 23.7.2018, s. 9).

            LIITE
            Korvataan täytäntöönpanoasetuksen (EU) 2017/2470 liitteen taulukossa 1 (Hyväksytyt uuselintarvikkeet) oleva kohta ”Schizochytrium sp. -mikrolevästä saatava öljy” seuraavasti:

                           Hyväksytty uuselintarvike

                           Uuselintarvikkeen käyttöedellytykset

                           Merkintöjä koskevat lisävaatimukset

                           Muut vaatimukset

                           ”
                                 Schizochytrium

                              sp. -mikrolevästä saatava öljy

                              Määritelty elintarvikeluokka

                              DHA:n enimmäismäärät

                           Uuselintarvikkeen nimitys sitä sisältävien elintarvikkeiden pakkausmerkinnöissä on ”Schizochytrium sp. -mikrolevästä saatava öljy””

                           Maitotuotteet lukuun ottamatta maitopohjaisia juomia

                           200 mg/100 g tai juustotuotteissa 600 mg/100 g

                           Maitotuotteita jäljittelevät tuotteet lukuun ottamatta juomia

                           200 mg/100 g tai juustotuotteita jäljittelevissä tuotteissa 600 mg/100 g

                           Levitettävät rasvat ja salaatinkastikkeet

                           600 mg/100 g

                           Aamiaisviljatuotteet

                           500 mg/100 g

                           Ravintolisät sellaisina kuin ne on määritelty direktiivissä 2002/46/EY

                           250 mg DHA/päivä väestölle yleisesti

                           450 mg DHA/päivä raskaana oleville ja imettäville naisille

                           Painonhallintaan tarkoitetut ruokavalionkorvikkeet sellaisina kuin ne on määritelty asetuksessa (EU) N:o 609/2013 ja ateriankorvikkeet painonhallintaan

                           250 mg/ateria

                           Pikkulapsille tarkoitetut maitopohjaiset juomat ja vastaavat tuotteet

                           200 mg/100 g

                           Imeväisten ja pikkulasten viljapohjaiset valmisruoat ja muut lastenruoat sellaisina kuin ne on määritelty asetuksessa (EU) N:o 609/2013

                           Elintarvikkeet, jotka on tarkoitettu korvaamaan erittäin voimakkaan lihasponnistuksen aiheuttamaa kulutusta, erityisesti urheilijoilla

                           Elintarvikkeet, joissa on maininta siitä, että ne eivät sisällä gluteenia tai että gluteenia on vähennetty täytäntöönpanoasetuksen (EU) N:o 828/2014 vaatimusten mukaisesti

                           Erityisiin lääkinnällisiin tarkoituksiin tarkoitetut elintarvikkeet sellaisina kuin ne on määritelty asetuksessa (EU) N:o 609/2013

                           Niiden henkilöiden ravitsemuksellisten erityisvaatimusten mukaisesti, joille tuotteet on tarkoitettu

                           Leipomatuotteet (leivät, sämpylät, makeat keksit ja pikkuleivät)

                           200 mg/100 g

                           Viljapatukat

                           500 mg/100 g

                           Ruokarasvat

                           360 mg/100 g

                           Alkoholittomat juomat (mukaan lukien maitotuotteita jäljittelevät ja maitopohjaiset juomat)

                           80 mg/100 ml

                           Hedelmä-/vihannessose

                           100 mg/100 g


title: Komission täytäntöönpanoasetus (EU) 2019/431, annettu 18 päivänä maaliskuuta 2019, tiettyihin ISIL- (Daesh-) ja al-Qaida-järjestöjä lähellä oleviin henkilöihin ja yhteisöihin kohdistuvista erityisistä rajoittavista toimenpiteistä annetun neuvoston asetuksen (EY) N:o 881/2002 muuttamisesta 296. kerran

text:
                  19.3.2019

                  FI

                  Euroopan unionin virallinen lehti

                  L 75/68

         KOMISSION TÄYTÄNTÖÖNPANOASETUS (EU) 2019/431,
         annettu 18 päivänä maaliskuuta 2019,
         tiettyihin ISIL- (Daesh-) ja al-Qaida-järjestöjä lähellä oleviin henkilöihin ja yhteisöihin kohdistuvista erityisistä rajoittavista toimenpiteistä annetun neuvoston asetuksen (EY) N:o 881/2002 muuttamisesta 296. kerran
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon tiettyihin ISIL- (Daesh-) ja al-Qaida-järjestöjä lähellä oleviin henkilöihin ja yhteisöihin kohdistuvista erityisistä rajoittavista toimenpiteistä 27 päivänä toukokuuta 2002 annetun neuvoston asetuksen (EY) N:o 881/2002 (1) ja erityisesti sen 7 artiklan 1 kohdan a alakohdan ja 7 a artiklan 5 kohdan,
         sekä katsoo seuraavaa:

                     (1)

                     Asetuksen (EY) N:o 881/2002 liitteessä I on luettelo henkilöistä, ryhmistä ja yhteisöistä, joita asetuksessa tarkoitettu varojen ja muiden taloudellisten resurssien jäädyttäminen koskee.

                     (2)

                     Yhdistyneiden kansakuntien turvallisuusneuvoston pakotekomitea päätti 13 päivänä maaliskuuta 2019 muuttaa yhden kohdan osalta luetteloa henkilöistä, ryhmistä ja yhteisöistä, joita varojen ja muiden taloudellisten resurssien jäädyttäminen koskee. Sen vuoksi asetuksen (EY) N:o 881/2002 liitettä I olisi muutettava,

               ON HYVÄKSYNYT TÄMÄN ASETUKSEN:

            1 artikla
            Muutetaan asetuksen (EY) N:o 881/2002 liite I tämän asetuksen liitteen mukaisesti.

            2 artikla
            Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 18 päivänä maaliskuuta 2019.

                  Komission puolesta,

                  puheenjohtajan nimissä

                  Ulkopolitiikan välineiden hallinnon päällikkö

            (1)  EYVL L 139, 29.5.2002, s. 9.

            LIITE
            Korvataan asetuksen (EY) N:o 881/2002 liitteessä I olevan otsikon ”Luonnolliset henkilöt” alla oleva kohta

               ”Hamza Usama Muhammad bin Laden. Syntynyt 9.5.1989 Jeddahissa, Saudi-Arabiassa. Saudi-Arabian kansalainen. Lisätietoja: a) Osama bin Ladenin (joka on kuollut) poika; b) Aiman Muhammed Rabi al-Zawahirin mukaan al-Qaidan virallinen jäsen. On kehottanut al-Qaidan kannattajia tekemään terrori-iskuja. Pidetään al-Zawahirin todennäköisimpänä seuraajana. 7 d artiklan 2 kohdan i alakohdassa tarkoitettu nimeämispäivä: 28.2.2019.”

            seuraavasti:

               ”Hamza Usama Muhammad bin Laden. Syntynyt 9.5.1989 Jeddahissa, Saudi-Arabiassa. Lisätietoja: a) Osama bin Ladenin (joka on kuollut) poika; b) Aiman Muhammed Rabi al-Zawahirin mukaan al-Qaidan virallinen jäsen. On kehottanut al-Qaidan kannattajia tekemään terrori-iskuja. Pidetään al-Zawahirin todennäköisimpänä seuraajana. 7 d artiklan 2 kohdan i alakohdassa tarkoitettu nimeämispäivä: 28.2.2019.”